Bijeljina - Vijesti, analize i stavovi :: Justice Report\nApelaciono vijeće Suda BiH smanjilo je kaznu Gligoru Begoviću sa 13 na deset godina zatvora za zločine počinjene 1992. nad civilima u zatočeničkom centru Batković kod Bijeljine.\nPrvi svjedok Tužilaštva BiH ispričao kako je pretučen u štabu “Arkanovaca“ u aprilu 1992. godine u Bijeljini.\nPočelo suđenje za zločine u Janji\nČitanjem optužnice i uvodnim riječima počelo je suđenje jedanaestorici bivših policajaca optuženih za zločine protiv čovječnosti počinjene na području Janje (općina Bijeljina) u periodu od aprila 1992. do septembra 1994. godine.\nOdgođen početak suđenja za zločine u Janji\nPočetak suđenja jedanaestorici optuženih za zločine protiv čovječnosti počinjene na području Janje (općina Bijeljina) odgođeno je na prijedlog Odbrana zbog razlika u objedinjenoj optužnici.\nOdbrana Gligora Begovića zatražila je da Apelaciono vijeće Suda BiH ukine presudu kojom je osuđen na 13 godina zatvora za ratne zločine počinjene u zatočeničkom centru Batković kod Bijeljine.\nMilomir Vasić oslobođen\nMilomir Vasić je pred Okružnim sudom u Bijeljini oslobođen optužbe da je počinio ratni zločin na području Bratunca.\nPotvrđena optužnica za zločine u Janji\nSud BiH je potvrdio optužnicu protiv sedmorice bivših policajaca zbog zločina protiv čovječnosti počinjenih na području Janje u periodu od aprila 1992. do septembra 1994. godine.\nPred Okružnim sudom u Bijeljini, nastavak suđenja za zločin počinjen u Batkoviću odgođen je zbog zdravstvenog stanja optuženog Đoke Pajića.\nPodignuta optužnica za zločine u Janji\nTužilaštvo BiH podiglo je optužnicu protiv sedmorice nekadašnjih policajaca iz Janje zbog zločina protiv čovječnosti počinjenih u tom gradu od 1992. do 1994. godine.


Projekti / Samit 100\nZnačajna imena učesnika i veličina samog događaja su nam otvorili mogućnost da najavimo događaj u nacionalnim medijima i na taj način pojačamo interesovanje javnosti. Takođe, ostvarena su partnerstva sa relevantnim medijima u Srbiji i regionu, što nam je obezbedilo da se o događaju neprestano govori. Ovaj pristup je omogućio kontinuitet u najavama i pre zvaničnog početka.\nAgencija je za novinare obezbedila press centar sa kompletnom tehničkom opremom potrebnom za kvalitetno izveštavanje. Tokom intenzivne komunikacije među biznis liderima, sve informacije su postavljane na sajt. Dodatno, osmišljen je i poseban kutak za davanje izjava, kako bi mediji mogli da rade intervjue. Vesti sa svih panela, kao i fotografije učesnika i zvanica, postavljane su u realnom vremenu na zvanični sajt. Dobra organizacija je rezultirala velikim brojem izjava i pozicioniranju Srpske asocijacije menadžera kao organizatora jednog od najvažnijih događaja u regionu.\nSvakodnevno je izveštavalo sa panela, a urađeno je više od 30 izjava i intervjua.\n„Beograd je ponovo domaćin Samita 100 i ovaj događaj otvara prostor da se razmotre mogućnosti kako da kroz povezivanje iskoristimo što bolje promene četvrte industrijske revolucije kako bi region postao razvijeniji i konkurentniji na globalnom tržištu“.\nStanka Pejanović, predsednica Srpske asocijacije menadžera


LINEAL – savršeni prozori za vaš dom - Prozori + Vrata\nALU stolarija LINEAL – savršeni prozori za vaš dom\nGlavni fokus prilikom razvoja dat je energetskoj efikasnosti i termičkim performansama, gde je poboljšana toplotna izolacija ostvarena termo prekidom uz pomoć proširenih poliamidnih traka i intergrisanih sunđerastih ispuna.\nInovativna sistemska rešenja sa različitim ugradnim dubinama od 54 do 104mm i poboljšanim termičkim karakteristikama, namenjena su savremenim korisnicima i investitorima posebnih, modernih zahteva. Svih šest sistema je projektovano da pruže maksimalnu efikasnost u izolovanju, uz minimalan utrošak materijala, a da istovremeno ispoštuju sve aktuelne evropske i svetske norme o energetskoj efikasnosti i ekologiji.\nČiste površine i jasne geometrijske forme se izvrsno uklapaju u različite enterijerske opcije, gde luksuzna materijalizacija i minimalistički pristup suptilno oplemenjuju svaki prostor. Dizajn ravnih i glatkih površina prozorkih ramova nastao je kao odgovor na zahtev savremenih projektanata i aktuelne moderne arhitekture.\nVrhunska energetska efikasnost postignuta je kao rezultat pravilno pozicioniranih i idealno dimenzionisanih osnovnih elemenata: aluminijumskih profila, poliamidnih traka i EPDM zaptivki, sa osnovnim ciljem da se redukuju toplotni gubici i obezbedi maksimalni konfor stanovanja (za sistem za W-MAX 104 moguće je postići Uw=0,79W/m²K).\nInovativni aluminijumski sistemi – ST 54, PLUS 62 i THERM 77\nTri različite dubine ugradnje od 54mm, 62mm i 77mm nude korisniku Lineala mogućnost izbora sistema u skladu sa željenim i projektovanim potrebama u planiranoj eksploataciji prozora i vrata. Optimizovana toplotna izolovanost, kao bitan faktor komfora, postignuta je termo prekidom u vidu poliamidnih traka različitih širina od 16mm, 24mm i 39mm, i u direktnoj je zavisnosti od dubine ugradnje štoka.\nRAZNOLIKOST – Opcije sistema u aluminijumu nude široku kombinatoriku malog broja profila, koje omogućavaju izradu prozora, balkonskih vrata, ulaznih vrata sa pragom i portala, kao i ugradnju velikog broja različitih okova počev od okretnog, nagibnog, okretno-nagibnog, preko ventus, pa do podizno-kliznog i harmonika mehanizma otvaranja. Ono što je posebna povoljnost za investirore i krajnje korisnike je opcija izbora jednog od dva žleba, prvog EURO 1 za aluminijumski, a drugog EURO 16mm za PVC okov.\nLuksuzni sistemi u kombinaciji aluminijum-drvo W-ST 81, W-PLUS 89 i W-THERM 104\nIdealna kombinacija postojanog i čvrstog aluminijuma i plemenitog drveta kao unutrašnje obloge napravljena je da bi pružila vrhunski prozor, koji na najbolji mogući način oplemenjuje svaki poslovni prostor i dom. Tri projektovana Lineal sistema dubine ugradnje od 81mm, 89mm i 104mm odgovaraju aktuelnim propisima o energetskoj efikasnosti u modernoj gradnji, ujedno se izdvajajući svojim unapređenim performansama, dizajnom i luksuznim materijalima.\nPrethodni tekstSklapajuċa sobna vrata koja oslobađaju prostor\nSledeći tekstFotonaponski materijali kao glavni ili pomoćni izvori električne energije\nGreenscreen Sea Tex – potpuno novi materijal za roletne sisteme\nRazvoj PVC sistema – Kažeš PVC a misliš PROZOR\nLyctum: Kako izabrati hidraulični zatvarač za vrata?


ANA BRNABIĆ: Mediji i građani su apsolutno slobodni u Srbiji\nEvo kako je premijerka u intervjuu za jedan švajcarski list ocenila kada će Srbija biti spremna za ulazak u EU.\nBrnabićeva je odbacila kritike vezane za slobodu medija, poručivši da su mediji u Srbiji potpuno slobodni.\nOna je u intervjuu za švajcarski list ”Le temps” podsetila da Srbija ima akcioni plan prema kojem reforme treba da se završe 2020, odnosno 2021. godine.\n“Teško radimo da ispunimo plan i prilagodimo se evropskoj legislativi. Reforme su zasnovane na tri stuba – ekonomiji, administraciji i vladavini prava. Ponekad je potrebno promeniti okvir refleksije”, primetila je premijerka.\nOna je takođe istakla značaj izjave predsednika Evropske komisije Žana Kloda Junkera, koji Srbiju vidi kao jednu od najnaprednijih zemalja u pristupnom procesu i predviđa da će se vrata za nove članice otvoriti 2025. godine.\nTo je pozitivno za Srbiju, ali i za Balkan ukupno, smatra Brnabić, a na konstataciju da je sloboda medija veoma važna tema za EU i da postoje kritike na stanje medija u Srbiji, kazala je da je reč o temi o kojoj su našoj zemlji često upućena pitanja.\n“Govorila sam o tome već u Odboru za spoljnu politiku Evropskog parlamenta i odbacujem te kritike. Mediji su potpuno slobodni”, naglasila je premijerka te dodala da mediji, naravno, imaju probleme, a to su finansije, ali, kako je primetila, to nije problem samo u Srbiji.\nProblem, kako je objasnila, nastaje povlačenjem podrške države i smanjenjem prodaje.\nMediji moraju promeniti način rada i finansiranja, to jest naći održive modele. U Srbiji imamo više od 2.000 medija, što znači da postoji velika šarolikost i svi slobodno pišu šta žele. Svakog dana čitam određene kritike na moj rad, na račun vlade, predsednika, često optužbe koje su zasnovane na ličnoj osnovi”, primetila je Brnabić i dodaje da je uvek otvorena za dijalog sa medijima koji se ne osećaju slobodnima.\nIZVOR: ESPRESO.RS – FOTO: FONET


TV Most - Izložba „Sto najlepših slika Srbije“ u Dorćol placu\nIzložba „Sto najlepših slika Srbije“ u Dorćol placu\nFotografije koje su na nedavno završenom foto-konkursu u organizaciji portala „Slike Srbije“ dobile najveći broj glasova publike čine postavku izložbe „Sto najlepših slika Srbije“ koja će večeras biti otvorena u prostorijama Dorćol placa.\nMeđu izloženim delima se nalazi 12 fotografija koje je nakon prvog kruga glasanja odabrao stručni žiri i koje su odštampane na kalendaru za 2018. godinu, kao i pobednička fotografija konkursa - pejzaž “Leposavić” autorke Mine Jevremović.\nKonkurs “Sto najlepših slika Srbije” trajao je od 3. do 30. novembra i u tom periodu je više od 27.000 ljudi glasalo, a na raspolaganju im je bilo 1.348 prijavljenih fotografija.\nPrvo su registrovani korisnici portala “Slike Srbije” od prispelih fotografija izabrali 100 najlepših, zatim je stručni žiri izbor suzio na 12, a u finalnom krugu su korisnici od ovih 12 izabrali najbolju.\nPobednička fotografija “Leposavić” autorke Mine Jevremović samo za jedan glas pobedila je drugoplasiranu “Beloglavi sup krstari nad kanjonom Uvac” autora Ljubiše Simovića.\nInternet-platforma “Slike Srbije” je pionirski projekat koji je pokrenula grupa entuzijasta i zaljubljenika u fotografiju i pejzaže Srbije.\nPlatforma promoviše autore, omogućava ljubiteljima fotografije da na jednom mestu imaju tematski objedinjene slike, a svima kojima su fotografije potrebne pruža pravo mesto za izbor i kontakt. Izložba u Dorćol placu biće otvorena do 16. januara.\n10:38 Zvečan bez struje četvrti dan\n10:34 Helsinski:Grinpisov natpis na crkvi\n10:31 Potpuno pomračenje Meseca videće se i iz Srbije


NA PODRUČJIMA SVIH VIŠIH SUDOVA U SRBIJI DO KRAJA GODINE BIĆE FORMIRANE KANCELARIJE ZA IZVRŠENJE ALTERNATIVNIH SANKCIJA\n"Alternativne sankcije za prekršajna i lakša krivična dela su budućnost. U zemljama Evropske unije procenat takvih izvršenja je 60 do 70 procenata dok je u Srbiji trenutno od 10.400 zatvorenika 490 u procesu alternativnog izvršenja kazni", rekao je Direktor Uprave za izvršenje krivičnih sankcija Milan Stevović prilikom otvaranja kancelarije u Šapcu.\nTa kancelarija je 11. od 25 koliko je planirano da se otvori.\nPrema njegovim rečima, alternativno izvršenje sankcija, elektronskim nadzorom, kućnim pritvorom i kućnim zatvorom je i ekonomski isplativo.\n"Jedan dan zatvora košta 15 do 17 evra pa pored te uštede postoji i zarada koju obezbeđuje rad u javnom interesu. U 2013. godini tako je zarađeno sedam miliona dinara, bez uštede u zatvorskim danima", rekao je Stevović.\nKancelariju u Šapcu obezbedila je lokalna samouprava, a opremljena je nameštajem koji prave zatvorenici.\nGradonačelnik Šapca Miloš Milošević naglasio je da prednost alternativnog izvršenja zatvorskih sankcija očekuje kod kažnjavanja za narušavanje javnog reda i mira i stvaranja divljih deponija.\n"Grad Šabac sarađuje sa upravom za izvršenje krivičnih sankcija od 2010. godine, a kancelarija za alternativno izvršenje sankcija će omogućiti da pre svega prekršioci komunalnog reda adekvatno budu kažnjeni. Onaj ko prlja grad, pravi divlje deponije, zaslužuje i mogućnost da grad čisti", rekao je Milošević novinarima.\nU Šapcu trenutno alternativnim merama kaznu izdržava 15 osoba, koje su u sistemu elektronskog nadzora ili u kućnom pritvoru.


24. 04. 2015. Ministar Stefanović predstavio rezultate rada MUP-a\nIzveštaj o radu maj 2014 - april 2015 - prezentacija (PDF)\nMinistar unutrašnjih poslova dr Nebojša Stefanović rekao je danas da je ukupan kriminal u Srbiji u periodu od maja 2014. do marta 2015. godine smanjen za 7,5 odsto (sa 100.858 krivičnih dela na 93.251) i da je od strane nepoznatih učinilaca izvršeno oko 60 odsto krivičnih dela, od čega je rasvetljeno 48 odsto. Značajno su poboljšani rezultati u oblasti suzbijanja narko-kriminala. Oduzeto je oko 3,1 tona opojne droge za razliku od oko 2,5 tona koliko je zaplenjeno u istom periodu 2013. i 2014.\nPredstavljajući rezultate rada MUP-a za poslednjih godinu dana, ministar Stefanović je naveo da je intenzivnim preventivnim aktivnostima policije otkriveno 5.271 krivično delo sa učiniocem uhvaćenim na delu. „Uhapšeno je ukupno 1.620, a zadržano 2.015 lica. Smanjen je broj krivičnih dela opšteg kriminala za 9,6 odsto (sa 92.481 na 83.614)“, dodao je ministar.\nStefanović je, govoreći o suzbijanju narko-kriminala, rekao da je za skoro tri puta uvećana količina oduzetog heroina (više od 171 kilogram u posmatranom periodu, u odnosu na 62 u istom periodu 2013. i 2014), višestruko je poboljšana zaplena ekstazija - 40 kilograma (oko 5,9 kilograma), kao i narkotika u komadima - 138.929 (43.281). Zaplenjena je i veća količina marihuane - oko 2,3 tone (2,1 tona), zatim amfetamina - oko 18,9 kilograma (17,3 kilograma), kao i raznih ostalih narkotika - 526,7 kilograma (oko 253 kilograma). Pored toga, zaplenjeno je oko 9,8 kilograma kokaina i 2,8 hašiša, kao i 2.805 komada ekstazija.\n„Količina oduzete akcizne robe iznosi 74.671 boks cigareta i 150.907 kilograma rezanog duvana i duvana u listu. Otkriveno je ukupno 1.896 krivičnih dela sa elementima korupcije (zloupotreba službenog položaja, pronevera i zloupotreba položaja odgovornog lica) ili za 22,5 odsto više nego u istom komparativnom periodu od maja 2013 do aprila 2014. godine (1.548)“, naglasio je Stefanović.\nPrema rečima ministra, došle su do izražaja brze i uspešne akcije na rasvetljavanju krivičnih dela koja su izazvala uznemirenje javnosti i veliku pažnju medija. Za manje od mesec dana je pronađen i uhvaćen počinilac krivičnog dela teškog ubistva i silovanja maloletne Tijane Jurić. Iz Kine je deportovan izvršilac krivičnog dela teška dela protiv bezbednosti javnog saobraćaja koji je 25. jula 2014. godine, u Beogradu, na Brankovom mostu, putničkim vozilom marke „mini moris kantrimen“ naneo povrede Luki Jovanoviću, koji je podlegao povredama dva dana kasnije. Mesec dana nakon ubistva, uhapšen je i višestruki povratnik zbog teškog ubistva maloletne Ivane Podraščić. Takođe, uhapšeni su Dragoslav Kosmajac i još sedam osoba koji se sumnjiče za različita krivična dela, počev od zloupotrebe službenog položaja, poreske utaje, falsifikovanja isprave, prevare, protivpravnog zauzimanja zemljišta i drugo.\n„Stanje bezbednosti saobraćaja je povoljnije po svim osnovnim pokazateljima. Dogodilo se ukupno 31.716 saobraćajnih nezgoda što je manje za oko 6 odsto (33.719). Broj saobraćajnih nezgoda sa nastradalim licima manji je za više od 4 odsto (sa 12.370 na 11.851), broj poginulih lica za više od 18 odsto (sa 614 na 502), kao i povređenih lica za 3 odsto (sa 16.951 na 16.441). Ukupna materijalna šteta u svim saobraćajnim nezgodama je smanjena sa više od tri na oko dve milijarde dinara“, rekao je Stefanović.\nStabilno stanje bezbednosti je očuvano na državnoj granici i u prigraničnom području, što je pre svega rezultat angažovanja Ministarstva u doslednoj primeni mera na ostvarivanju efikasnog i potpunog nadzora, kontrole i obezbeđenja državne granice.\n„Preduzimane su intenzivne mere na suzbijanju ilegalne migracije i u tom smislu otkriveno je za oko dva i po puta više ilegalnih migranata, 14.945 (6.224). Posmatrani period obeležile su i migracije naših državljana sa područja AP KiM, na granici prema Mađarskoj. Naime, otkrivena su 3.382 naša državljana (867 maloletnih lica), u talasima migracija od novembra 2014. godine do 20. februara 2015. godine. Došlo je do značajnog povećanja ukupnog broja otkrivenih migranata na granici prema Mađarskoj, Makedoniji i Bugarskoj, dok je smanjenje registrovano na granici prema Hrvatskoj“, istakao je ministar.\nGovoreći o borbi protiv trgovine ljudima, Stefanović je rekao da je nastavljena tendencija unutrašnje trgovine ljudima, čiji su oštećenici naši državljani. Otkriveno je 14 krivičnih dela izvršenih od strane 21 lica, protiv kojih je podneto 12 krivičnih prijava.\n„U posmatranom periodu, u oblasti suzbijanja trgovine ljudima posebno se izdvaja akcija u kojoj je učestvovalo više organizacionih jedinica Ministarstva unutrašnjih poslova, a u kojoj je uhapšeno troje francuskih državljana zbog osnovane sumnje da su izvršili krivično delo trgovine ljudima na štetu dvogodišnje M.P. iz Beograda, koju su oteli od majke i nameravali ilegalno, uz korišćenje tuđeg pasoša, da prebace u Francusku“, naglasio je ministar Stefanović.\nU oblasti međunarodne saradnje potpisano je više bilateralnih sporazuma u cilju unapređenja borbe protiv organizovanog kriminala, terorizma, korupcije, spasavanja u vanrednim situacijama, granične saradnje. Završena je treća verzija Akcionog plana za Poglavlje 24. Srbija je pristupila Mehanizmu civilne zaštite Evropske unije.\n„Oblast zaštite i spasavanja prati najizraženiji vid ugrožavanja bezbednosti građana i njihove imovine - poplave širih razmera prouzrokovane obilnim kišnim padavinama, zbog čega je u periodu od 15. do 23. maja 2014. godine, uvedena vanredna situacija na teritoriji Republike Srbije. U akcijama zaštite i spasavanja, angažovani su svi raspoloživi resursi Ministarstva unutrašnjih poslova Republike Srbije. U proseku je dnevno angažovano oko 7.300 pripadnika. Pripadnici vatrogasno – spasilačkih jedinica evakuisali su 8.454 lica dok je 4.713 spaseno (sa svih poplavljenih područja evakuisano je ukupno 31.879 lica koja su smeštena u 136 prihvatnih centara, a na području Obrenovca je evakuisan najveći broj - 25.000). U poplavama u maju 2014. godine, život je izgubilo 27 lica, među kojima je i vatrogasac-spasilac Dejan Lazarević iz Topole“, izjavio je ministar.\nSektor unutrašnje kontrole policije je intenzivirao mere na unapređenju i jačanju kapaciteta Sektora kroz povećanje broja zaposlenih i obezbeđenje adekvatnije materijalno-tehničke osnove za njihov rad, kao i mere na stvaranju uslova za proširenje nadležnosti Sektora na sve zaposlene u Ministarstvu. Od maja 2014. godine do aprila 2015. godine, Sektor je podneo ukupno 153 krivične prijave i 11 izveštaja, kao dopune krivičnih prijava, kojima je obuhvaćen 141 policijski službenik i 28 građana. Krivičnim prijavama Sektora su obuhvaćena 202 krivična dela među kojima su najbrojnije zloupotrebe službenog položaja (58 dela), primanja mita (37) i falsifikovanje službene isprave (20), dok je broj ostalih krivičnih dela znatno manji.\n„U proteklom periodu ukupnim angažovanjem Ministarstva unutrašnjih poslova očuvano je stabilno stanje javnog reda i mira“, zaključio je ministar Stefanović i podsetio da je, prema istraživanju javnog mnjenja koje se sprovodi svake godine u organizaciji OEBS-a, poverenje građana i zajednice u rad policije porastao za 5 odsto u odnosu na prošlu godinu.


Nekontrolisano događanje u Srbiji nekom odgovara\nU okviru ciklusa intervjua "Crna Gora i region" razgovarali smo sa Jelicom Minić, iz Evropskog pokreta u Srbiji.\nI ovih dana najvažnija politička regionanla tema je Srbija, odnosno institucionalna kriza nastala nakon što je zbog opstrukcije premijera Vojislava Koštunice odloženo potpisivanje političkog ugovora Beograda sa Evropskom unijom. Kakve to političke komplikacije može izazvati u Srbiji, ali i u regionu, posebno pred najavljeno proglašenje nezavisnog Kosova?\nRSE: Gospođo Minić, kako komentarišete aktuelno odlaganje potpisivanja potpisivanja političkog sporazuma Evropske unije sa Srbijom, je li ovo za Vas neočekivano?\nMINIĆ: Mislim da je očekivano imajući u vidu poruke koje su iz Srbije dolazile i mislim da u Evropskoj komisiji nisu imali drugog izbora sem da dobiju pismo iz Srbije da Srbija traži odlaganje. Oni su ipak učinili jedan korak ispred, pa su oni to predložili, ali oni su ostavili i otvorena vrata da se taj sporazum potpiše u perspektivi kada Srbija sama sa sobom raščisti da li to hoće ili neće.\nRSE: Da li je institucionalna kriza u Srbiji koja je ovim povodom nastala može da eskalira padom Vlade, raspuštanjem parlamenta? Koliko to može da zakomplikuje i političku situaciju u Srbiji?\nMINIĆ: Može, što je ovo povod, ovo nije razlog i suština, ovo je povod jer ta sukobljavanja oko kritike prema Evropskoj uniji već duže traju. To je uticalo i na to da Srbija zapravo unapred odbije i potpisivanje Sporazuma stabilizacije i pridruživanju koje, doduše, nije bilo zvanično i nije bilo napismeno ponuđeno tako da je ovo prosto u jednom lancu događaja, u jednoj očigledno sve više politici koja se vodi tek jedana od epizoda, tako da su razlozi dubinski, suštinski, to je bilo vidljivo i tokom izbora, davanje podrške jednima ili drugima ili nedavanja. Oko ovoga se pokazalo da Vlada sve teže funkcioniše i da se većina, koja u Vladi ne može da se obezbedi, sada traži u parlamentu tako da je to ozbiljan problem koji najverovatnije vodi parlamentarnim izborima. U međuvremenu to je jedna ozbiljna kriza koja će se odraziti na ekonomski i na socijalni život, međunarodni položaj Srbije i na rešavanje svih onih teških pitanja koja predstoje. Srbija u sve to ulazi u jednoj kranje nepovoljnoj poziciji.\nRSE: Pošto ste pomenuli izbore da li i pobjeda Borisa Tadića koji je u kampanju išao sa tom evropskom pričom sada na neki način gubi na značaju, da li je moguće da se rodi jedno antievropsko raspoloženje u Srbiji zbog svega ovoga?\nMINIĆ: Građani i političari moraće da se opredele. Građani se stalno većinski pozitivno izjašnjavaju o Evropskoj uniji, čak ankete koje su vođene u januaru pokazuju da 75% građana smatra da Srbija treba da bude u Evropskoj uniji i isti toliki procenat kada bi sutra referendum bio raspisan oni bi se tako izjasnili, ali, postoji ono ali, da li je to po cenu da se izgubi Kosovo, da li to zahteva punu saradnju sa Ha skim tribunalom.Tu već ta većina ne postoji, naravno, iako je jedno masovno raspolozenje za članstvo Srbije u Evropsku uniju evidentno i ono traje od 2000. godine.Dalje, Evropska unija konstatuje da Srbija ima administrativni kapacitet da taj sporazum potpiše i sprovede i da što se tiče administrativnih kapaciteta Srbija ima potencijal jedne brze integracije u Evropsku uniju. Međutim, ono što je očigledno u Srbiji glavni problem to je politička volja i prepoznavanje sopstvenog interesa. Nažalost, još uvek ima značajan broj uticajnih stranaka i njihovog političkog vođstva koje smatraju da nije u njihovom interesu da Srbija uđe u te okvire, pa makar i preko Sporazuma o stabilizaciji i pridruživanju jer je to onda u suštini kanalisanje promena. Izgleda da je ovo jedno nekontrolisano i nekanalisano događanje i takav razvoj reforme u Srbiji nekima mnogo više odgovara nego jasno kanalisan put ka Evropskoj uniji.\nRSE: Bez obzira što sve zemlje idu pojedinačno prema Evropskoj uniji koliko je važno i za zemlje regiona da Srbija suštinski krene u integracije?\nMINIĆ: Veoma je značajno zato što mnoge zemlje regiona su vezane za Srbiju, vezane su konkretno, recimo, razmena između Crne Gore i Srbije. Srbija u Crnu Goru izvozi više i to znatno više nego u Rusiju, Ameriku i Kinu zajedno. Još je već udeo izvoza Srbije za Bosnu i Hercegovinu, Makedonija takođe. Kosovo, isto veoma visoka razmena Srbije, pre svega izvoz ka Kosovu. Zemlje regiona su htele ne htele upućene na Srbiju, postoje i neke stare veze i neki proizvodni lanci i neko poznavanje proizvoda, poznavanje ljudi... Znaci sve ono što se u Srbiji dešava, hteli mi to ili ne, odražava se i na zemlje regiona i zato i jeste tolika zabrinutost ustvari u Evropskoj uniji i jedan pokušaj da se Srbiji pomogne. S tim što mislim da je i Evropska unija u proteklih sedam godina, od demokratskih promena u Srbiji, pravila i neke pogrešne procene i neke pogrešne korake, proces je morao biti ubrzaniji jer svaki put kada se gubi na tempu daje se "vetar u jedra" ustvari onim snagama koje Srbiju vuku unazad.


U susret stvaranju održivih udruženja za jaku zajednicu - LUČANI INFO | Najnovije vesti\nUz puno poštovanje epidemioloških mera na snazi, prva grupa sastavljena od 12 predstavnika 6 odabranih udruženja pohađala je trodnevni edukativno-informativni modul na temu osnova poslovanja udruženja građana, od formiranja do izgradnje imidža i uspostavljanja mreže partnera od značaja. Modul je deo projekta „Održiva udruženja za jaku zajednicu“ koji Razvojni centar za mlade realizuje u partnerstvu sa Dečijim savezom opštine Raška.\nTokom modula je bilo reči o osnovnim principima administrativno-finansijskog poslovanja udruženja, podeli zaduženja u timu, izgradnji vizuelnog identiteta te komunikaciji ka ciljnim grupama, a deo fokusa stavljen je i na mapiranje aktera od značaja za dalji rad udruženja, od lokalnog do međunarodnog nivoa.\n„Pravilno uspostavljanje sistema bitan je korak za kvalitetno poslovanje udruženja i njihovu održivost, i zato prvi modul obrađuje različite aspekte od značaja za izgradnju sistema, od trenutka osnivanja udruženja. Nije dovoljno samo imati želju ili ideju šta menjati u zajednici, bitno je postaviti je na stabilne osnove i stvoriti klimu u kojoj će se inicijative lakše pretvarati u konkretne aktivnosti. Naš cilj je upravo to, da podignemo kapacitete lokalnih udruženja da posluju stabilno i održivo, sprovodeći svoje ideje u delo, a upravo za dobrobit celokupne zajednice“, podelila je sa prisutnima koordinatorka projekta Aleksandra Knežević, otvarajući skup.\nKoristeći metode neformalnog obrazovanja, uz rad u manjim grupama i konstanto aktivno učešće i razmene mišljenja i iskustava, polaznici su usvajali nova znanja i informacije, sa ciljem da ih u narednom periodu direktno primene u radu udruženja koja predstavljaju. Polaznici će dobiti konkretne zadatke koje će rešavati uz podršku projektnog tima, a jedan od prvih odnosiće se upravo na formiranje profila na socijalnim mrežama u cilju lakše i preciznije komunikacije sa ciljnim grupama.\nNarednog vikenda prvi modul će pohađati ostatak grupe sačinjen od 12 predstavnika drugih 6 odabranih udruženja, da bi se potom jedan za drugim nastavili realizovati moduli koji se odnose na izradu projektne ideje i upravljanje projektnim ciklusom, kao i PR i stratešku komunikaciju udruženja.\nInicijativa „Održiva udruženja za jaku zajednicu“ je deo šireg projekta „Platforma za odgovorno upravljanje javnim finansijama“ koji sprovodi Program Ujedinjenih nacija za razvoj (UNDP), a finansira Vlada Švedske u saradnji sa Opštinom Raška.\nLučani Info / Razvojni centar za mlade\nJoš jedna opština u Srbiji ukinula vanrednu situaciju: Korona virus ponovo kapitulirao u Lučanima


Čuveni Srbin iz 19. veka predstavljen rodnoj Mačvi | BN\nSrbija 18.11.2019 | 16:01\nMilojević je jedan od najvećih srpskih intelektualaca, rodoljuba, profesora, poliglota, pisaca, čije su krugi krasila svih pet takovskih ordena iz 19. veka, a rođen je u selu Crna Bara, u Mačvi, koja se, u davna vremena, zvana Jordan.\nVelika kulturna i naučna zaostavština Milojevića je, i dalje, nepoznatoj mesti, a na nekim mestima, gde stoji, još je nedostupna istraživačima, što se dobrano uverio i Drago Mirković, ali nije odustao od osvetljavanja tako velikog dela i tako velike ličnosti, nepravedno skrajnute.\n-Ovo je prva promocija knjige o čuvenom Milošu u njegovoj rodnoj Mačvi i drago mi je što se na nju sabralo nevkoliko storina ljudi, ne samo iz Mačve, već i iz RS i raznih krajeva Srbije, pa o rasejanja -kaže protođakon dr Ljubomir Ranković, koji js, pored ostalih, govirio o Milojeviću i knjizu koju mu je posvetio pisac iz Bijeljine, iz Republike Srpske. - Naši manastiri, i treba, da vraćaju u svboje skute i kulturu i obrazovanje, uz duhovnost, jer to su bili u drevna vremena i nema razloga da budu i sada.\nDomaćin ove svetkovine bio je iguman manastira Ilinje, otac Isajija, i nije slučajno što se knjiga predstavljena u ovoj bogomolji, gde žive monasi.Milojevićeve su ogromne zasluge što u Srbiji, u njegovo doba, nije ukinuto monaštvo, kako se vlast bila nameračila.Da bi to sprečio, gotovo preko noći, napisao je knjigu i ukazao na značaj monaštva za naš rod i našu otadžbinu, a ne samo Srpsku pravoslavnu crkvu.\n- Drago Mirković u knjizi o Milošu Milojeviću svedoči da istorija mora, najpre i iznad svega, da ima opredeljenje za istinu po svaku cenu, a istoričar mora posedovati svest da je istorija kao istiniti svedok i saputnik snažan motivacioni činilac u životu pojedinca i celog naroda – rekao je dr Ranković. - Veliki i ozbiljni narodi imaju istoriju koja je u službi njihovog kontinuiteta i identiteta. Srbi nemaju sreće sa ovom naukom. Srpska istorija ne poznaje važne i uzvišene zakone kontinuiteta i zato su narod sa velikom krizom identiteta.\nU narodnom životu uvrežila se nesuvisla izreka kojoj se slepo veruje: Pobednici pišu istoriju. Među srpskim istoričarima retki su pregaoci koji su bili svesni važnosti istorije za narodni život, za njegovu prošlost i sadašnjost, a naročito za budućnost. Jedan od takvih je ugledni Mačvanin,akademik, profesor i poliglota Miloš Milojević. Prometejskim pregalaštvom pristupao je teškom podvigu proučavanja života svoga naroda, njegovog praporekla, jezika, kulture, tradicije, običaja, navika, antropoloških karakteristika, uspona i padova u svom istorijskom hodu. Više od 4.000 stranica rukopisa složenih u sanduke ostalo je iza njega.\nNešto od toga je objavljeno, a najvećem delu izgubio se trag. Njagovo kolosalno životno delo, nažalost, nije našlo mesta u srpskoj naučnoj istoriografiji. U obimnoj knjizi poznatog srpskog istoričara i akademika Radovana Samardžića, Pisci srpske istorije, nažalost, o njemu nema ni pomena.\nDr Rankovič ističe da je „za svaku pohvalu naslov koji je za ovu knjigu odabrao akademik Drago Mirković, „jer prorok, u bibliskom smislu i kontekstu, nije samo onaj koji „predviđa“ budućnost“.\n- Prorok je, pre svega, onaj koji tačno i nepogrešivo osvetljava i tumači sadašnjost i aktuelne „znake vremena“, radi pouzdanijeg hoda i orijentacije u budućnosti – poručio je dr Ranković.\nAutor knjige, Drago Mirković, kaže da nine žali ni trud ni rad sa, u jednu ovakvu knjigu, uvrsti ono što se, po njegovim rečima, „jednoistavno najmanje mora da zna o jednom našem nacionalnom liku, tako gradioznom i važnom, koji je, ne njegovom krivicom, skrajnut, mada je, po mnogo čemu obeležio 19 vek“.


Dom zdravlja Požega Архиве – ZoomUe\nTagged: Dom zdravlja Požega\nPOŽEGA – U kovid ambulanti u Domu zdravlja u Požegi pregledi su znatno smanjeni i epidemiološka situacija je malo bolja, izjavio je predsednik opštine Požega Ðorđe Nikitović i dodao da je pojačan inspekcijski nadzor...\nPožežani branili doktorku\nPOŽEGA – Na društvenoj mreži Fejsbuk osvanule su fotografije snimljene ispred Doma zdravlja u Požegi gde se vidi lekarka koja na samom ulazu u kovid ambulantu pregleda pacijente i vrši trijažu. Ona je odmah...\nRedovno radno vreme požeškog Doma zdravlja\nPOŽEGA – Dom zdravlja u Požegi vratio se u redovan režim rada, a sva ambulante rade kao i pre uvođenja vanrednog stanja, prenosi Radio Požega. „Novina je trijaža na ulasku u Dom zdravlja i...\nNikitović donirao zaštitne kombinezone\nPOŽEGA – Predsednik opštine Požega Đorđe Nikitović donirao je Domu zdravlja u Požegi 60 zaštitinih kombinezona za pregled infektivnih bolesnika. Kombinezoni su namenjeni angažovanim radnicima u izolovanoj COVID jedinici.\nPregled Požežana sa infektivnim stanjima u mobilnoj klinici\nPOŽEGA – U Požegi će pacijenti sa infektivnim stanjima, povišenom temperaturom i kašljom, biti pregledani u mobilnoj klinici ispred Doma zdravlja kako bi se sprečilo mešanje sa ostalim pacijentima. „Mobilna klinika služi za preglede...\nPOŽEGA – „Pregled koji čuva život“ naziv je projekta za koji je Dom zdravlja u Požegi dobio sredstva u okviru drugog projekta razvoja zdravstva Srbije. Cilj projekta je povećanje kvaliteta zdravstvene zaštite i povećanje...


Библија српским војницима да не би чинили ратне злочине - Јадовно 1941. - КУЛТУРА СЈЕЋАЊА\nObjavljeno: 3 novembra, 2015\nBiblija srpskim vojnicima da ne bi činili ratne zločine\nPoznati britanski list „Telegraf“ objavio je na svom sajtu tekst u kome se navodi da je pripadnicima vojske Srbije podeljeno nekoliko hiljada Biblija, kako bi ih one sprečile da u budućnosti čine ratne zločine.\n– Izgled teksta na sajtu Telegrafa\nU pomenutom tekstu navodi se kako je oko 4.000 ovih svetih knjiga hrišćanstva finansirano novcem britanskih vernika i kako bi njihovo čitanje trebalo da nauči vojnike da vole svoje bližnje.\nList navodi i da su britanski vernici platili za ove Biblije kako bi sprečili srpske vojnike da čine ratne zločine u budućnosti, kako su to činili u prošlosti.\nPotom „Telegraf“ podseća da se trenutno u Hagu sudi generalu Ratku Mladiću za ratne zločine tokom rata u Bosni, što on negira.\nList još piše i da su Biblije srpskim vojnicima uručene preko Biblijskog društva Srbije, koje je inače počelo sa radom kao ispostava Britanskog biblijskog društva.\nPukovnik Saša Milutinović, načelnik Verske službe Vojske Srbije, rekao je da se nada da će vojnici naučiti osnove međunarodnog prava.\n-„Telegraf“ podseća da se u Hagu za ratne zločine sudi generalu Ratku Mladiću\n– Nadam se da nikad više neće biti ratnog zločina u Vojsci Srbije. Nadam se da će vojnici razviti osećaj kako da postupaju sa neprijateljem, i kako treba da ga poštuju. Nadam se da će naš moral biti poboljšan – rekao je Milutinović, a prenosi „Telegraf“.\n– Počinili smo neke greške u prošlosti jer smo zaboravili na Bibliju. Njeni zakoni su bolji od međunarodnog prava jer su, ustvari, humanitarni zakoni. Trudimo se da kodekse iz Biblije primenjujemo u našem ponašanju i da se vratimo pravim vrednostima – ispričao je Milutinović.


Lov i još ponešto - JP Vojvodinašume: otpočela sezona lova na jelensku divljač\nOva godina će ostati upamćena kao godina pandemije COVID 19, koja je uzdrmala sve segmente ljudskih aktivnosti, pa i lov.\nPosle očajno loše sezone lova na trofejnog srndaća, koja je maltene izostala zbog mera borbe protiv pandemije, došlo je vreme za početak lova na jelensku divljač, poznato kao vreme rike jelena, kada se odrasli mužjaci bore za naklonost košuta, i kada se odstreljuju najtrofejniji primerci.\nKao ilustracija svega što smo naveli: već prvog dana lovne sezone u podunavskom lovištu u Plavni je odstreljen kapitalni jelen u zlatnoj medalji čija je preliminarna ocena 215 poena. A uverili smo se da ovaj trofej nije najjači od planiranih za ovogodišnji odstrel za lovne turiste. Dakle, ima mesta za blagi optimizam, i izgleda da u JP Vojvodinašume dolazi vreme da se realizuju rezultati višegodišnjeg planskog rada i domaćinskog gazdovanja.


Festival Nišvil medju 10 najboljih evropskih dzez festivala\nRenomirani britanski list Gardijan (The Guardian) uvrstio je festival Nišvil medju 10 najboljih džez festivala u Evropi, saopštila je danas Turistička organizacija Srbije.\nKako se navodi u saopštenju, festival iz Niša je na listi pored čuvenih festivala u Roterdamu, Montrealu, Perudji, Beču.\nU tekstu, Nišvil je opisan kao jedan od retkih festivala iz istočne Evrope, koji „odličnim odnosom cene i kvaliteta“ može da se takmiči sa zapadnoevropskim festivalima.\n„Većina nastupa održava se na prostranom prostoru Niške tvrdjave, oivičene zidovima i kapijama iz vremena Osmanskog carstva“, piše u članku Gardijana.\nU članku su navedena i neka od čuvenih imena džez muzičara koji su nastupali na festivalu: Džes Stoun, saksofonista Soveto Kinč, gitarista Al Di Meola, navodi se u saopštenju.Ove godine, Nišvil će se održati od 11. do 14. avgusta i na 100 koncerata na deset festivalskih bina nastupiće više od 600 izvodjača.


Bilčik: EU ne menja pravila za Crnu Goru\nIzvor: Radio Televizija Vojvodine, 25.Feb.2020, 22:52 (ažurirano 02.Apr.2020.)\nKopredsedavajući Parlamentarnog odbora EU i Crne Gore za stabilizaciju i pridruživanje (POSP) Vladimir Bilčik izjavio je da se za Crnu Goru neće menjati pravila u pristupnim pregovorima sa EU.\nBilčik je na sastanku POSP u Podgorici istakao da Evropski parlament podržava politiku proširenja Unije i da je članstvo u EU najbolji način >> Pročitaj celu vest na sajtu Radio Televizija Vojvodine << za razvoj Crne Gore i njen prosperitet, prenosi RTCG.\n"Crna Gora mora da nastavi sa ispunjavanjem zadataka u pregovaračkom procesu bez straha da bi se pravila mogla promeniti. Pregovarački okvir za Crnu Goru se neće menjati. Mnogi su tvrdili da hoće, ali nemamo nameru da menjamo pravila tokom same igre. To ne bi bilo fer", rekao je Bilčik.\nPredsednik Skupštine Crne Gore i kopredsedavajući POSP Ivan Brajović istakao je da su evropske integracije jedini put za države Zapadnog Balkana i pozvao na definisanje dugoročne politike EU prema ekonomskom razvoju regiona.\n"Ohrabreni smo porukama briselskih zvaničnika da integracije ostaju strateško opredeljenje novog saziva evropskih institucija koje su spremne da daju dalji podsticaj politici proširenja. Nova politika treba da pruži bolji tempo i veću predvidivost samog procesa", rekao je Brajović.\nGlavni pregovarač sa EU Aleksandar Drljević ocenio je da je Vlada Crne Gore okrenuta prema svim relevantim organizacijama koje mogu da pomognu na putu integracija. On smatra da je promocija evropskih standarda obaveza Vlade, ali i crnogorskog parlamenta.\n"U daljem procesu pregovaračkog procesa izuzetno je značajno da se posvećenost vlade kontinuiranom ispunjavanju svih evropskih obaveza zaokruži procedurom izbora najvažnijih funkcija u sferi pravosuđa, u prvom redu Vrhovnog državnog tužioca (VDT)", rekao je Drljević.\nŠef Delegacije EU u Crnoj Gori Aivo Orav rekao je da nova metodologija proširenja treba da unapredi proces pristupanja Uniji. On je rekao da je to dobro za Crnu Goru, ali i čitav region.\n"Ne pomeramo stative za Crnu Goru u sred igre, već unapređujemo proces. I dalje nam je cilj članstvo svih zemalja Zapadnog Balkana u EU. Nova metodologija otvara mogućnost za dinamičniji proces", rekao je Orav.


Austrijski film najbolji na petom ŠIFF-u - Ritam Grada - vesti Kragujevac\nPočetna Kultura Austrijski film najbolji na petom ŠIFF-u\nAustrijski film najbolji na petom ŠIFF-u\nNagradu kragujevačke publike na petom Šumadijskom internacionalnom filmskom festivalu, održanom od 18. do 20. decembra, u Pozorištu za decu, ali i putem interneta, odneo je austrijski film „Sada ili sutra“ (Jetzt oder morgen), rediteljke Lize Veber.\nTokom tri festivalska dana prikazano je sedam debitantskih filmova – dva domaća i pet inostranih, iz Austrije, Francuske i Ukrajine, a održana su i četiri predavanja koja su na zanimljiv način predstavila šta je važno za nastanak filma.\nŠIFF je prepoznatljiv po interakciji sa publikom, po komunikaciji između ljudi iz sveta filma i gledalaca, tako je ove godine prateći program u okviru kog su gledaoci mogli da postavljaju pitanja predavačima održan digitalno, ali ipak zadržao poznatu formu.\nPobedničko ostvarenje prati Klaudiju i njenu porodicu koja živi u Beču, u uslovima socijalnog stanovanja, bez posla i perspektive, tokom tri godine. Sniman u formi sličnoj rijalitiju, film nam pokazuje šta se dešava kada se naizgled ništa ne dešava.\nNovčana nagrada u iznosu od 60.000 dinara, obezbeđena sredstvima Filmskog centra Srbije biće uručena rediteljki Lizi Veber za njeno debitantsko filmsko ostvarenje.\nS obzirom na izazove i poteškoće koje je donela globalna pandemija, organizatori su želeli da pokažemo solidarnost sa sugrađanima koji su posebno ugroženi, pa su organizatori odlučili da 5. ŠIFF bude humanitarnog karaktera. Ulaz na sve projekcije, kao i praćenje on-line programa bio je besplatan uz donaciju za dečake Mihajla i Dimitrija Kragovića, obolele od teške bolesti.\nOve godine Šumadijski internacionalni filmski festival debitantskog filma organizovao je „Art Kvart“ sa saradnicima i uz podršku kragujevačkog Pozorišta za decu.\nPrethodni članakU Kragujevcu 163 nova slučaja koronavirusa\nSledeći članakVelike promene u kragujevačkom srpskoligašu! Na čelu Sušičana Vladimir Bata Božović!


15.04.2016. 12:40 > 15:36\nOd danas svakoj bebi koja se rodi u šabačkom porodilištu biće proveren sluh.\nPosle Niša, Valjeva, Vršca, Prokuplja i porodilište u Šapcu je dobilo aparat za skrining sluha kod novorođenčadi, u okviru akcije "Blic fondacije" - "Srce za decu". Cilj ove akcije, čiji je pokrovitelj Ministarstvo zdravlja a medijski partner RTS, je da svih 56 porodilišta u Srbiji dobije aparate za proveru sluha kod beba.\nPorodilište u Šapcu je peto po redu koje je u humanitarnoj akciji "Blic fondacije" - "Srce za decu" dobilo aparat za proveru sluha kod beba.\nAkcija "Srce za decu" je naišla zaista na veliki odjek kod građana Srbije i ovaj aparat koji je danas uručen porodilištu u Šapcu, kupljen od sredstava koje smo prikupili od SMS poruka koje su stizale na humanitarni broj 2552. Pozivamo i dalje naše građane da podrže ovu akciju i da šalju poruke na 2552 i posebno društveno odgovorne kompanijee da značajnijim uplatama na tekuće račune Blic fondacije podrže ovu akciju koja se tiče isključivo zdravlja naše dece.\nAparat za skrining sluha je u ime "Blic fondacije" Odseku za neonatologiju bolnice u Šapcu uručila primadona srpskog glumišta Danica Maksimović.\n- Čast mi je što sam se priključila novoj akciji "Blic fondacije" za prikupljanje sredstava da se sva porodilišta u Srbiji opreme aparatima za skrining sluha kod beba. Naša deca ne smeju biti zapostavljena i zato moramo da iskoristimo svaku priliku i mogućnost da ova akcija uspe jer je tužno saznanje da naši lekari zvoncetom proveravaju sluh beba. Pomoći svakom detetu da se glasno raduje, da živi normalno u svom okruženju, za mene je velika sreća, ako mogu bar malo tome da doprinesem. Šabac je grad u kome sam počinjala svoju profesionalnu karijeru, tako da je moje srce ispunjenije što sam baš ovom porodilištu u ime "Blic fondacije" uručila aparat za proveru sluha kod novorođenčadi. Znam šta znači sreća kad očekuješ i rodiš zdravo dete, ali suočenje sa saznanjem majki da bilo šta nije u redu sa bebom je neopisiva bol i velika trauma, i zato mi kao pojedinci ali i društvo u celini moramo da osećamo empatiju za ovakve probleme koji nisu nerešivi - rekla je poznata glumica.\nŠef Odseka neonatologije u Šapcu, dr Mirjana Lukić, zahvaljujući se na donaciji kazala je da će od danas svakoj bebi biti proveren sluh već u prvim danima po rođenju.\n- Opšta bolnica „Dr.Laza K. Lazarević“ u Šapcu se zahvaljuje Blic fondaciji povodom donacije aparata za skrining sluha. Ovim vrednim i važnim poklonom se pridružujemo porodilištima u Srbiji koja su počela skrining sluha odmah po rođenju, tako da roditelji budu oslobođeni straha da li im beba čuje po izlasku iz porodilišta. Neohodno je na vreme prepoznati, dijagnostikovati i započeti terapiju da svako dete čuje svoje roditelje. Rani skrining sluha omogućava da se rehabilitacija kod dece sa oštećenim sluhom započne od 3-6. meseca života, jer u tom periodu dolazi do boljeg i bržeg razvoja govora, normalan i pravilan intelektualni razvoj. Nagluvost više ne treba da bude hendikep. Drago nam je što “Blic fondacija“ i ovom donacijom prepoznala problem, nudeći pomoć najosteljivijoj i najbitnijoj grupi - a to su deca -istakla je dr Lukić.\nU Srbiji se godišnje rodi oko 60.000 beba. Procene lekara su da 3-5 beba na 1.000 novorođenih ima oštećen sluh.\nTokom posete Opštoj bolnici "Dr Laza K. Lazarević" u Šapcu, Velimiru Peroviću, uredniku "Blic fondacije" uručena je zahvalnicu za donaciju aparata za skrining sluha kod novorođenčadi. Zahvalnicu mu je dala šefica Odseka neonatologije šabačkog porodilišta doktorka Lukić.\n- Mi u "Blic fondaciji" smo veoma srećni što je naša akcija "Srce za decu" naišla na veliki odjek i što su građani shvatili od kolike je važnosti da svako porodilište ima aparat za skrining sluha kod novorođenčadi. Urođeno oštećenje sluha više nijednom detetu ne sme da predstavlja prepreku da se normalno razvija, da komunicira, da sluša muziku, da se glasno raduje, da se obrazuje i bude društveno korisna osoba koja može da živi od svog rada. Ovim aparatom smo omogućili da se oštećenje sluha dijagnostikuje odmah po rođenju i da rehabilitacija pod nadzorom lekara počne već od šestog meseca života, što garantuje da će do polaska u školu dete potpuno razviti govor i intelekt. Zahvaljujem se svim građanima koji su slali sms-ove na 2552 i uplaćivali novac na tekući račun "Blic fondacije", jer su na taj način dali veliki doprinos da sprovedemo akciju koja je od izuzetnog značaja za zdravlje naše dece. Akcija "Srce za decu" će trajati do 31. maja i do tada očekujemo još veću podršku i građana i društveno odgovornih firmi - naveo je urednik Perović.\nOpremanjem svih porodilišta aparatima za rano otkrivanje oštećenja sluha kod novorođenčadi Srbija će se pridružiti državama koje već sprovode rani skrininig sluha. Lekari će biti u mogućnosti da već u prvih nekoliko dana po rođenju deteta utvrde postoji li bilo kakav problem sa sluhom i na vreme organizuju adekvatnu terapiju.\nHumanitarna akcija "Blic fondacije" - "Srce za decu" čiji je cilj da svim porodilištima u Srbiji obezbede aparati za skrining sluha kod novorođenčadi trajaće do 31. maja. Sav novac koji se do tada prikupi od sms-ova na humanitarni broj 2552 (cena jednog sms je 100 dinara) biće iskorišćen za kupovinu tih aparata. Takođe i sve uplate na tekuće račune "Blic fondacije" namenjene su za nabaku aparata za proveru sluha kod beba.\nOsmeh nema cenu: "Blic" fondacija opremila dečje odeljenje neurohirurgije\n„Jao mama, Deda Mraz nam donosi paketiće!“ - srećno je uzviknula četvorogodišnja Kristina.\nSreća zakucala na vrata Petrovskih\nNi u snu nismo mogli da verujemo da ćemo dobiti sopstveni krov nad glavom - kaže Anita Petrovski (12) iz Svilojeva kod Apatina.


Ostali sportovi - Kajak kanu: Kzn pred početak EP u Banja Luci\nU Banjoj Luci je danas, 11.jula, održana konferencija za novinare uoči početka Evropskog prvenstva za juniore i seniore do 23 godine u kajaku i kanuu na divljim vodama. Gradonačelnik Banje Luke i predsednik Organizacionog odbora prvenstva, Dragoljub Davidović, rekao je da će na prvenstvu učestvovati oko 550 takmičara iz 28 zemalja, te da se očekuju prijave za još dve zemlje. Davidović dodaje da su pripreme za takmičenje završene i ovog trenutka nema većih problema kada je u pitanju organizacija. On je istakao da je Evropsko prvenstvo prilika da se Banja Luka predstavi u pozitivnom svetlu.\n– “Prvenstvo predstavlja sportsku manifestaciju, ali istovremeno ima i turističko-promotivnu i privrednu dimenziju i to trebamo iskoristiti. Ovih dana naši hoteli su puni, sportisti i prateće osoblje će sami plaćati smeštaj i ishranu što predstavlja čistu dobit za banjalučke privrednike“\nnaglasio je Davidović.\nNa kraju obraćanja novinarima, gradonačelnik Davidović je poželio dobrodošlicu svim sportistima i njihovima trenerima, kao i turistima koji će za vreme prvenstva boraviti u našem gradu. Ministar porodice, omladine i sporta u Vladi RS, Nada Tešanović, kazala je da je ovo Evropsko prvenstvo veoma bitno za Republiku Srpsku i BiH, ističući da nije mala stvar organizovati jedno Evropsko prvensto na kojem će učestvovati ovako veliki broj zemalja.\n– “Ovo prvenstvo ima svoju težinu, između ostalog i zbog toga što će učesnici, verujem, poneti lepe utiske iz Banje Luke i preneti ih u svoje zemlje“\nistakla je Tešanović.\nPredsednik Kajak – kanu kluba „Vrbas“, Milan Mazalica, istakao je entuzijazam i radni elan koji pokazuju članovi Kajak-kanu kluba „Vrbas“ i svi koji na bilo koji način učestvuju u organizaciji prvenstva. Govoreći o budućnosti, Mazalica je najavio da će politika kluba u narednom periodu biti usmerena na omasovljavanje ovog kluba kako bi razvili ljubav dece prema kajaku. Na konferenciji za novinare je promovisana i poštanska marka sa motivima predstojećeg prvensta, koju je izdalo preduzeće „Pošte Srpske“, i to u tiražu od 15.000 primeraka.\n– “Poštanska marka ujedno služi kao mali ambasador, koji putem pisama i paketa putuje po čitavom svetu i predstavlja RS“, izjavila je direktor „Pošta Srpske“\nPodsećamo, Evropsko prvenstvo će svečano biti otvoreno u sredu, 13.jula u 20 časova na Trgu Krajine, kada će nastupiti zagrebačka grupa „Elemental“. Sva takmičenja će biti održana na stazi u kanjonu Tijesno. Kvalifikacije će biti održane 14. i 15.jula, pojedinačna finala su na programu u subotu, 16.jula od 21 čas (noćna trka), dok su ekipna finala na programu u nedelju, 17.jula. Sve dodatne informacije o prvenstvu možete saznati na internet stranici www.kajakvrbas.com.


Master-plan predviđa manje domova zdravlja i filijala RFZO, ali ipak veći izbor gde da se lečimo - mediji.net\nMaster-plan - nacrt plana za optimizaciju mreže zdravstvene zaštite o kome se do juče diskutovalo, predviđa ozbiljne promene u zdravstvenom sistemu Srbije, pa tako bi Beograd u narednih 15 godina trebalo da dobije 5 urgentnih centara, u čitavoj Srbiji manji domovi zdravlja bili bi pripojeni jednom većem, a on bi dobio novo ime, pojedini gradovi bi dobili službe hitne pomoći, transfuziološke službe, a pacijenti bi pomoć mogli da potraže i u ustanovama van svog okruga.\nMaster-plan, čiju je izradu sprovelo Ministarstvo zdravlja, predviđa organizaciju zdravstvenog sistema kroz šest regiona, uz planiranje kapaciteta u skladu sa brojem stanovnika, njihovim zdravstvenim potrebama i mogućnostima ustanova da pruže kvalitetnu zdravstvenu zaštitu.\nbilo jednom u srbijiPročitajte još na ovu temu\nđljudi u srbiji se sve više žale na alergije i na ove dve stvari u kući, a evo kako da alergiju razlikujete od korone - jedna stavka je ključnaljudi u srbiji se sve više žale na alergije i na ove dve stvari u kući, a evo kako da alergiju razlikujete od koPreko 5000 vesti\nklinički centar srbijeUskoro još vesti\nZašto je mlada žena umrla posle prekida trudnoće? VIDEO\nDr Ana Jovanović, načelnica Dnevne bolnice iz GAK Narodni Front govorila je danas u "Jutru" o svim komplikacijama koje mogu da nastanu posle prekida trudnoće\nPapa Franja sastao se sa šiitskim liderom ajatolom Ali al Sistanijem, prilikom istorijske posete Iraku. 84-godišnji papa sastao se sa 90-godišnjim ajatolom u njegovoj kući u gradu Nadžaf.Al Sistani je rekao da "hrišćani imaju prava kao i drugi Iračani i da treba da žive u miru". Ajatola je...\nPosle sramnog i bestidnog napisa „Los Anđeles tajmsa”, kao i Džeja Vajsberga u „Varajetiju”, o filmu „Dara iz Jasenovca” najzad se probudio i srpski narod, ali posle prikazivanja filma na televiziji to buđenje se pretvorilo u eksploziju svesti i savesti planski anesteziranu toliko desetina godina...\nAgencija PAP objavila je ranije da se autobus sa 57 putnika sleteo u jarak tokom noći. Povređeni su preveženi u lokalne bolnice."Putinici su uglavnom spavali kada se dogodila nesreća, većina nije bila vezana pojasom tako da su ozbiljno povređeni. Mahom se radi o mladim ljudima koji su se vraćali sa...


Vi ste ovde:Početna»Vesti»Kocijančič: Pregovori moraju biti nastavljeni\nBy Antonela objavljeno\t 10/09/2018 Vesti\nPregovori u dijalogu Beograd-Priština moraju da se nastave s ciljem da se postigne “sveobuhvatna normalizacija odnosa, zasnovana na obostranoj saglasnosti i međunarodnom pravu, koja će biti realistična i održiva”, izjavila je u Briselu portparolka u Evropskoj komisiji Maja Kocijančič, a prenela agencija Beta.\nKocijančič je rekla i da će “pomirenje, normalizacija i dobri susedski odnosi biti jedino mogući ako se odbace i prevazidju politike u prošlosti, koje su, kao što se dobro zna, izazvale decenije bede i patnji Zapadnom Balkana i tamošnjim ljudima”.\nKocijančič je time odgovorila na pitanje novinara u Briselu kako Evropska unija gleda na jučerašnju izjavu srpskog predsednika Aleksandra Vučića da je “(bivši srpski predsednik Slobodan) Milošević bio veliki vodja s najboljim namerama”.\nPredstavnica za štampu Federike Mogerini je rekla da “ne sme biti nikakvog prostora, dvosmislenosti niti uvažavanja za one koji su koji vodili te politike ili akcije”.\n“Pravila za medjunarodne i domaće snage su tu jasna”, stavila je do znanja Maja Kocijančič, podvukavši da su “pomirenje i dobrosusedski odnosi suština na koju se oslanja Evropska unija”.\nOna je dodala da “svi partneri u regionu imaju jasnu evropsku perspektivu i zato se od njih traži da uvaže ta načela”.\nKocijančič je ukazala na izjavu predsednika Komisije Žan-Klod Junkera ovog vikenda da “nacionalizam nikad nije dao rešenja, već samo problema”.


USTAV ILI MRTVO SLOVO – PROBLEM REČI “KOSOVO”\nPolitička elita u Srbiji uglavnom je došla do saglasnosti da se u novom Ustavu Srbije, umesto kao što je to bilo slučaj sa ovim važećim, gde se reč Kosovo našla u članu 6. (a status pokrajina regulisan od člana 108. do 112.), navedena reč prebaci u preambulu. Tako će ova, po mnogima „najsvetija reč“ u srpskom jeziku, možda dobiti još više na značaju. Dakle, ustav koji će se naći na referendumu, svakako neće biti jedini koji je eventualno donet inspirisan Kosovom. Pre prvih višestranačkih parlamentarnih izbora u Srbiji, dakle početkom devedestih godina prošlog veka, donet je važeći Ustav. Tadašnji Miloševićev režim obrazlagao je potrebu za novim ustavom tezom „o teritorijalnoj celovitosti Republike Srbije“ i potrebom da se redefiniše status pokrajina u odnosu na njihov položaj u Titovo vreme. Danas u Srbiji gotovo da nije moguće uočiti ni jedan „pozitivni“ efekat vezan za pokrajine i samu državnost Srbije, a da je proistekao iz važećeg Ustava. Ova činjenica i više je nego dovoljna da se u ovdašnjem društvu istakne potreba da Srbija dobije novi ustav. Takođe, mora se imati u vidu i činjenica da je postojeći Ustav u mnogo čemu anahron i prevaziđen. Aktuelni Ustav Srbije je jedini u Evropi u kojem se pominje „društvena svojina“, on je poslednji jednopartijski ustav donesen na tlu Evrope! Napokon on je formalno pravno donet u vreme kad Srbija nije bila međunarodno priznata država, već federalna jedinica bivše SFRJ, što pokazuje i potrebu da Republika Srbija i formalno-pravno definiše svoju državnost i na izvestan način podrazumeva uobličavanje te državnosti u pravne okvire.\nUbacivanjem Kosova u preambulu budućeg Ustava, dakle dela teritorije nad kojim je Srbija svoje ingerencije Kumanovskim sporazumom prenela na međunarodnu zajednicu, što je zatim potvđeno i rezolucijom 1244 SB UN, dolazi se do one pravne konfuzije koja bi i budući ustav mogla učiniti anahronim i prevaziđenim i pre nego što je donet! Zamislimo situaciju da Kosovo „eventualno“ dobije nezavisnost, i da ta nezavisnost bude priznata od svih relevantnih institucija na planeti, na kojoj žive između ostalog i građani Srbije, ili pak nezavisno Kosovo bude priznato od većine članica SB UN nizom bilateralnih sporazuma. Veliko je pitanje hoće li nam tada, taj budući ustav osigurati ono što se ovde naziva: „Kosovo u Srbiji“? Prema svim međunarodnim normama ukoliko jedan deo države, u ovom slučaju Kosovo, bude „privremeno zauzeta teritorija“, Srbija ima pravo ali i obavezu da brani svoju teritoriju. Hoće li Srbija sa novim ustavom, eventualno dobiti i proglašenje „jednog dela svoje teritorije“ za „privremeno okupiranu teritoriju“ (što je svojevremeno bio predlog SRS, ali i patrijarha Pavla), pošto je činjenica da ni jedan organ vlasti u Srbiji, zbog svega gorenavedenog, svoju vlast ne može da sprovodi na teritoriji Kosova. Dalje, zamislimo situaciju da Kosovo ne postane samostalna država, već ostane trajno teritorija pod međunarodnim protektoratom UN (što je takodje jedna od opcija). Hoće li tada Srbija vođena svojim ustavom – kao najvišim pravnim aktom jedne države – svoja prava na državnu celovitost zahtevati od međunarodne zajednice? Hoćemo li u tom slučaju umesto partnera, u međunarodnoj zajednici pronaći okupatora naše „privremeno zauzete teritorije“? Konačno, zamislimo situaciju u kojoj budući ustav, čim bude donesen odmah bude nepoštovan, jer pravno ne definiše položaj Republike Srbije – već države Srbije i jedne susedne teritorije – pod međunarodnom ili samostalnom upravom. I zato se čini da, u Srbiji poslednjih dana, nije pitanje donošenja novog ustava ono pitanje koje će sudbinski odrediti položaj građana Srbije u savremenom svetu, već je to pitanje treba li u Srbiji donositi ustav koji brani one poražene političke ideje zbog kojih je pravljen i predhodni, Miloševićev ustav? Sme li Srbija, šest godina nakon vladavine Slobodana Miloševića dovesti sebe u paradoks da kroz svoj Ustav definiše Kosovo kao svoju teritoriju, iako eventualne odluke SB UN budu suprotne. Nije li to ona vrsta paradoksa u koji je svojevremeno upao i sam Slobodan Milošević, tvrdeći da je „pobedio NATO pakt“, a realnost ukazivala na suprotno?\nU slučaju da politički motivi vlasti za donošenje novog ustava nisu želja da se ostvari kontinuitet sa Miloševićevom politikom, onda se tom novom ustavu Srbije, od strane ovdašnje političke elite pristupa i više nego neozbiljno. Naime, donošenje novog ustava ovo društvo čeka već godinama. Godinama se pitanje novog ustava predstavlja kao najvažniji posao o ko koga bi svi relevantni politički faktori u ovoj zemlji trebalo da postignu politički konsenzus. U ovdašnjoj javnosti čak se stvorio i jedan, sad se vidi ničim opravdan mit, da se na novi ustav dugo čeka, jer vladajuća politička elita ima želju da se najvišti pravni akt ove zemlje sačini, pre svega kao jedan kvalitetan i funkionalan pravni dokument, čija bi primenljivost i kompetencija bile garant trajnom regulisanju društvenih odnosa unutar ove države. U javnosti su se čak provlačile i izjave da će budući ustav Srbije svoj uzor naći u Ustavu SAD, bar po dugovečnosti. Međutim, odjednom se sa donošenjem novog ustava Srbije požurilo, ne bi li se potpuno prenebreglo eventualno buduće faktičko stanje. Donošenjem novog ustava, koji će biti u suprotnosti sa eventualnim faktičkim stanjem i sa eventualnim međunarodnim pravnim normama, jeste igra sa građanima ove zemlje, i potpuno neshvatanje i nerazumevanje političke odgovornosti koju aktuelna vlast ima pred građanima Srbije.\nSama činjenica da se aktuelna vlast, uključujući i političku elitu, igra sa jednom veoma skupom i veoma komplikovanom procedurom – kakva je donošenje novog ustava, ne samo da govori da će takav ustav biti kratkog daha, već i da ukoliko se takav ustav donese – politička elita ne planira da ga do kraja ispoštuje! Činjenice govore da je i sadašnji Ustav Republike Srbije donesen suprotno faktičkom stanju, i da kao takav nije uspeo da sačuva teritorijalni integritet i suverenitet teritorije za koju je pravljen, a da je Kosovo sada podjednako politički udaljeno od zvaničnog Beograda kao i teritorija npr. Bocvane. Šta je sadašnja politička elita naučila iz navedenog primera? Gotovo ništa! Srpska politička elita i dalje je spremna da lobira za ustav, i što je, možda, još strašnije – da donese ustav suprotan eventualnom faktičkom stanju. U postojećem Ustavu reč Kosovo je pominjana, u novom ustavu ova reč će takođe biti pominjana, ali da li se tu otišlo dalje od sintaksičko–semantičke igre i stiglo do faktičkog stanja, istorija će pokazati.\nSa druge strane, od pojedinih političkih aktera iz tzv. „Druge Srbije“, čuju se izjave koje govore o tome da reč „Kosovo“ treba da bude, ne samo izbrisana iz novog ustava, već i iz srpskog jezika. Kao da se zaboravlja da jedna država, ukoliko želi da bude ozbiljna, mora da vodi računa o svakom svom građaninu (nećemo naći bolji primer od SAD). Činjenice govore da na Kosovu žive građani koji sebe smatraju građanima Republike Srbije. Takođe je činjenica, da ti građani imaju podjednako pravo da se smatraju građanima Srbije (ovo pravo ne proističe samo iz aktuelnog Ustava, već i iz međunarodnog prava), kao što to ima neko iz Beograda, Zaječara ili Subotice... Navedeni građani Republike Srbije imaju sem pasoša, lične karte i državljanstvo ove države. Država Srbija je dužna da se brine o svakom svom građaninu, pa i onom koji živi na Kosovu. Ukoliko bi Srbija prestala da aktivno učestvuje u rešavanju problema Kosova, ili dobrovoljno ustupila svoje građane nekoj drugoj državi, Srbija ne samo što ne bi bila „ozbiljna država“, već je pitanje koliko bi bila država uopšte? Ono što zaprepašćuje, jeste činjenica i da predlog koji kaže da se na Kosovo zaboravi, i drugi predlog u kom Kosovo treba da uđe u preambulu budućeg ustava Srbije – nemaju puno veze sa faktičkim stanjem, ni formalno – ni pravno! Možda ne bi bio problem kad bi samo politički akteri iz tzv. „Druge Srbije“ odstupali od fakticiteta i nudili politička rešenja lišena smisla za realnost. Problem leži u činjenici da onaj ko snosi političku odgovornost, dakle aktuelna vlast – uključujući i političku elitu, pravi mnogo gore greške, jer svoj smisao za odstupanje od fakticiteta - želi da formalizuje, i to ni manje ni više nego u budućem ustavu.\nNaravno da budući ustav Srbije koji bude uključivao i reč Kosovo u svojoj preambuli, neće biti samo suprotan eventualnom faktičkom stanju, već i eventualno duboko antireformski. Za sporovođenje i dovršavanje reformi, koje je započeo pokojni premijer Zoran Đinđić, a sa manje ili više uspeha nastavila i aktuelna vlast, pre svega je neophodna koordinacija i saradnja sa međunarodnom zajednicom. Kako i na koji način će međunarodna zajednica prihvatiti državu u čiji je Ustav eventualno ugrađena teritorijalna pretenzija na jednu eventualno suverenu državu, ili entitet pod međunarodnim protektoratom – ostaje da se vidi. No, jedno je sigurno, taj i takav ustav, ukoliko se eventualno, donese neće olakšati integraciju Srbije u međunarodnu zajednicu, već je sva prilika da će ovaj proces znatno otežati.\nOvde dolazimo do onog najznačajnijeg, a to je srpsko državno pitanje. Treba li budući ustav Srbije da bude opterećen sa propalim nacionalno-romantičarskim konceptom i jednom poraženom politikom, koja se u Srbiji sprovodila sa manje ili više kontinuiteta od 1804. godine. Treba li građani Srbije da budu taoci te i takve politike? Zašto se kao primarni motiv za donošenje novog ustava ne navede Srbija kao prosperitento društvo? Zašto se Srbija ne definiše pre svega kao zemlja slobodnih i odgovornih pojedinaca, a ne talac teritorije koju je u ratu sa međunarodnom zajednicom pre sedam godina izgubila? Do razvijenog i prosperitetnog društva, danas u dvadeset i prvom veku, stiže se pre svega ako država počiva na slobodnom i odgovornom pojedincu, a ne na zgarištu razvaljenih mitova, citatima iz guslarskih pesama i ignorisanju faktičkog stanja. Zašto aktuelna vlast ne pita i ne proveri na referendumu, žele li građani Srbije da žive u Srbiji koja ignoriše faktičko stanje ili ne? Zato eventualno postavljeno pitanje građanima Srbije: „Želite li novi ustav?“ deluje suvišno i u osnovi je manipulacija u ime propalog nacionalno -teritorijalnog koncepta koji je i danas podržavan od strane srpske političke elite, gotovo sa istim žarom kao i u Miloševićevo vreme. Građane u Srbiji pre svega treba pitati: „Kakvu to državu želite i sa kakvim ustavom?“.\nNa posletku stižemo i do onog dela priče koji se odnosi na referendum, i na broj izašlih glasača na isti. Veruje li iko ovde da će Albanci sa Kosova pohrliti na glasačka mesta u kolonama, i pružiti sveopštu podršku nacrtu novog ustava Srbije? Statistika kaže da ako to ne bude slučaj, male su šanse da novi ustav dobije onu vrstu većine glasova građana, koja je propisana važećim Ustavom, u slučaju da se isti zakonski želi staviti van snage? Prema dosadašnjoj analizi izlaznosti građana Srbije na glasačka mesta, to bi bio presudan faktor za uspeh predstojećeg referenduma.


Partneri u Beogradu – počinjemo projekat Srednjoškolci u fokusu! – UNSS\nPartneri u Beogradu – počinjemo projekat Srednjoškolci u fokusu!\nTokom ponedelja 13. i utorka 14. juna organizovan je prvi partnerski sastanak na projektu Srednjoškolci u fokusu!, kojim smo zajedno sa partnerima na projektu otpočeli rad na jednogodišnjem zagovaračkom procesu koji ćemo voditi u cilju povećanja uključenosti srednjoškolaca u donošenje odluka vezanih za obrazovne politike na nacionalnom nivou.\nTokom jako kratka, ali veoma produktivna dva dana, UNSS je zajedno sa predstavnicima učeničkih parlamenata članica UNSS mreže, a koji su ujedno i partneri na projektu diskutovala o postavljenim ciljevima projekta, rezultatima koje očekujemo da ćemo postići i aktivnostima koje ćemo u narednih godinu dana sprovesti.\nOvo je takođe bila prilika da razgovaramo o tri male obuke koje ćemo održati za partnerske učeničke parlamente u oblasti razvoja njihovih kapaciteta za realizaciju ovog i drugih projekata.\nPartnerski sastanak se realizovao u Kući ljudskih prava u Beogradu.\nOvaj projekat je dobio podršku projekta Vlade Švajcarske „Zajedno za aktivno građansko društvo – ACT”, koji sprovode Helvetas Swiss Intercooperation i Građanske inicijative. Mišljenje koje je izneto u ovom članku je mišljenje autora i ne predstavlja nužno i mišljenje Vlade Švajcarske, Helvetasa ili Građanskih inicijativa.


Distrofičari otpočeli najavljeni štrajk – mojKontakt portal – Radio Televizija Kontakt\nDistrofičari otpočeli najavljeni štrajk\n“Za narednu sedmicu planiramo da blokiramo tranzitni put. To ćemo ispuniti, to je sigurno i ovi ljudi samo traže način da se taj čovjek smjeni iz Centra za profesionalnu rehabilitaciju”, kaže Radovan Ristić izvršni direktor Udruženja distrofičara regije Banjaluka.\nIz Ministarstva rada i boračko invalidske zaštite obećavaju da će organizovati sastanak predstavnika invalida i uprave Centra, iduće nedelje. Invalidi poručuju: kasno je za sastanke, smjenite Gojkovića po hitnom postupku.\n“Mi smo u cjelosti upoznati sa svim problemima i zahtjevima, kako udruženja distrofičara, tako i predstavnika, odnosno rukovodstva Centra za profesionalnu rehabilitaciju. Upoznati smo sa razlozima, ne možemo jednostrano da odlučujemo, nego prikupljamo podatke i informacije od obe strane. Organizovaćemo taj zajdnički sastanak”, kaže Mira Vasić, pomoćnik ministra rada i boračko-invalidske zaštite Republike Srpske.\nIz Ministarstva kažu da su spremni da razgovaraju o problemima, ali i da bi Gradska uprava trebalo da se uključi, jer su štrajkači stanovnici Banjaluke. Iz Grada peru ruke od tog problema, kažu da to nije njihova nadležnost.\nDirektor Centra ostaje pri svojim stavovima, ali ne želi pred kamere. Nezadovoljstvo distrofičara izazvala je njegova odluka da ukine personalnu asistenciju za dvadesetak invalida, koji više nisu u radnom odnosu.\nNina Badrić: Da mi se sviđa šta rade Seve i Rozga i ja bih tako radila\nDodik: RS prihvata novu inicijativu


Gavrilovići praznike provode na Zlatiboru : Crveni tepih\nGavrilovići praznike provode na Zlatiboru\nPlan televizije Pink je da u odredjenom vremenskom periodu, reši probleme ove porodice i ispuni neke od njihovih želja i snova… Sreća je individualna stvar… A porodica Gavrilović će nas podsetiti – da se život ipak sastoji od sitnica.\nKada dobiju priliku da kupe šta god požele, usrećiće svoje osmoro dece sa igračkama, koje nikada nisu imali o kojima su samo maštali do tada, a klinci će sanjati još snova na novim udobnim krevetima koje smo im takođe obezbedili.\nDobiti pasoš i prvi put putovati u inostranstvo – Grčku, je mnogo veća radost za porodicu Gavrilović, nego eliti luksuzna putovanja po celom svetu. Mama Danijela se potpuno posvetila svom izgledu i zdravlju. Vodili smo je na lekarske preglede, kod zubara, frizera, manikira i masaže u spa centru …\nVideli smo kako je jednostavna žena zablistala kroz samo nekoliko stvari koje smo učinili za nju. Prvi put od kada se udala, proslavila je svoj rodjendan, dobila tortu i zajedno sa mužem Zoranom obnovila svoju i njegovu kompletnu garderobu… Ako im je boravak u za sada skromnoj kući udobniji sa novim frižiderom i kompjuterom, onda im poseta zoo vrtu predstavlja pravu poslasticu, s’ obzirom na to da su najmlađi pitali: “Da li stvarno postoji živ majmun?” .\nTako su imali priliku da se lično uvere i po prvi put u životu vide mnoge životinje. Zahvaljujući Pink televiziji i njenim vernim gledaocima, Gavrilovići su postali pravi srećnici… čeka ih najveće iznenadjenje do sada, poboljšanje stambenih uslova, a za Prvomajske praznike biće dva dana na Zlatiboru.


7 Mps / 32%\nPoslednja izmena 15:30\n12.10.2017 u 20:58\nObeležen 12. oktobar – Dan Kraljevine Španije\nSvečanim prijemom u Beogradu je obeležen, 12. oktobar, Dan Kraljevine Španije, a ambasador u Srbiji Migel Fuertes Suares ukazao je da Španija ovih dana preživljava „složene trenutke”, ali je izrazio uverenje da će ih prebroditi uz podršku prijatelja, među kojima je posebno istakao Srbiju. Na prijemu u hotelu Metropol, kome su prisustvovali ministri u Vladi Srbije na čelu sa premijerkom Anom Brnabić, Suares je izrazio zahvalnost zvaničnicima Srbije zbog podrške koju su pružili Španiji. „Ono što sada kažem je ono što osećaju i Španci i španska vlada. Hvala vam još jednom”, rekao je Suares. On je dodao da je Srbija prijatelj i saveznik Španije i izrazio uverenje da je i Španija bila saveznik i prijatelj Srbije. „To kažem sa velikim poštovanjem i srdačnošću”, rekao je\n28.09.2017 u 22:00\nPoslednja dva opoziva ambasadora Srbije, koji su se dogodili u veoma kratkom roku, u domaćoj javnosti protumačeni su kao znak da je diplomatska vrteška već pokrenuta. Prošlog meseca sa dužnosti izvanrednog i opunomoćenog ambasadora u Ujedinjenom Kraljevstvu Velike Britanije i Severne Irske opozvan je Ognjen Pribićević, a pre nekoliko dana i Dragana Ivanović sa čela ambasade u Danskoj. Mada je bilo spekulacija i u vezi s Pribićevićevim opozivom i priča da iza toga stoje lični razlozi, iz MSP-a njegovu smenu su protumačili kao deo „standardne procedure”, jer mu ove godine ističe mandat.\n21.09.2017 u 08:07\nUručen francuski Orden umetnosti i književnosti\nOrden umetnosti i književnosti u rangu viteza uručen je u ambasadi Francuske Jovanki Višekruni Janković, Ivanu Medenici i Milanu Saviću. Ova priznanja u rangu viteza umetnicima je, u ime ministarke kulture Francuske, dodelio otpravnik poslova francuske ambasade u Beogradu Nikola Faj. On je podsetio da se ovom ceremonijom ukazuje čast muzici i pozorištu, jer su to struke i ujedno strasti onih kojima orden uručuje. Faj je mnogobrojnim zvanicama predstavio i bogate biografije laureata. Govoreći o Višekruni Janković, on je podsetio da se s pravom može reći kako ima divnu karijeru, koja ovu pijanistkinju ne sprečava da se zalaže za promociju mladih talenata. – Udruženje „Art link” osnovali ste pre 13 godina i ono se bavi promocijom mladih umetnika iz Srbije i njihovim povezivanjem sa kolegama\n05.09.2017 u 21:44\nSaradnju sa Iranom najviše možemo razviti u poljoprivredi\nOd našeg specijalnog izveštača Teheran – Evropa galopira ka ogromnom iranskom tržištu s kojim je Jugoslavija imala robnu razmenu od 800 miliona dolara. Ukidanjem viza Iranu i Srbija otvara vrata zemlji od 80 miliona stanovnika spremna da premosti prepreke i ostvari ekonomski boljitak uz trgovinskog partnera oko kojeg se, nakon što su im lane EU i SAD ukinule ekonomske sankcije, utrkuju vodeće svetske ekonomije. Vest o bezviznom režimu u Iranu je doživljena kao prijateljski gest. Građani Teherana za „Politiku” kažu da im svaki pozitivan signal koji dobiju iz sveta znači novi korak ka osvajanju slobode. A Dragan Todorović, ambasador naše zemlje u Teheranu, kaže da ukidanje viza Iranu nama za početak znači višestruki broj iranskih turista.\n30.08.2017 u 14:22\nAmbasadorka Vlatković predala akreditive Pahoru\nLjUBLjANA - Novoimenovana ambasadorka Srbije u Sloveniji Zorana Vlatković predala je danas akreditivna pisma predsedniku Slovenije Borutu Pahoru i tom prilikom istakla da oseća veliku odgovornost za dužnost koju će obavljati na ambasadorskoj poziciji. Vlatković je rekla i da sa dobrom verom u dalje unapređenje diplomatskih i ekonomskih odnosa uručuje akreditivna pisma koja je potpisao predsednik Srbije Aleksandar Vučić. „Srbija je zahvalna Sloveniji na podršci u evropskim integracijama. Potvrđivanje jasne perspektive članstva naše zemlje u EU ima nedvosmisleno pozitivan efekat na taj proces, a Slovenija je prijateljska država na koju Srbija računa. Naši odnosi su odlični, a o tome svedoče i konstantne bilateralne posete, kao i zajedničke sednice naših vlada.„, rekla je za Tanjug\n21.07.2017 u 21:00\nOptužen bivši vrh beogradske policije\nPonovljeno suđenje sedmorici optuženih za paljenje američke ambasade u Beogradu, 2008. godine posle mitinga „Kosovo je Srbija”, u petak je, zbog izostanka dvojice okrivljenih, odloženo za 28. septembar. Sudsko veće Višeg suda u Beogradu odlučilo je da pretres ne održi zbog izostanka okrivljenih Filipa Backovića i Dragana Marinkova koji su svoj izostanak opravdali zdravstvenim razlozima, odnosno službenim putovanjem u inostranstvo.\n18.07.2017 u 19:47\nDačić i Crnadak otvorili novu ambasadu BiH\nU Beogradu je svečano otvorena nova zgrada ambasade BiH u prisustvu ministara spoljnih poslova Srbije i BiH, Ivice Dačića i Igora Crnadaka, koji su poručili da je ovo potvrda dobrih bilateralnih odnosa dve zemlje. Dačić je na otvaranju rekao da se prošlost ne može izmeniti za razliku od sadašnjosti i budućnosti i da je to nešto na čemu bi trebalo zajedno da radimo. „U vremenu velikih izazova, kada je od suštinske važnosti da naša zajednička prošlost treba da nas spaja, a ne razdvaja, zadovoljstvo mi je da konstatujem da bilateralni odnosi dveju zemalja i tradicionalno prijateljstvo predstavljaju primer dobrosusedstva u regionu, što je jedan od prioriteta naše spoljne politike”, rekao je Dačić. On je istakao da se lično zalaže za dalji razvoj političkih i ekonomskih odnosa i\nDelegacija ambasade SAD posetila Srpsko-ruski humanitarni centar u Nišu\nNiš – Srpsko-ruski humanitarni centar (SRHC) u Nišu juče su posetila dvojica službenika ambasade Sjedinjenih Američkih Država u našoj zemlji. Ova delegacija je došla na poziv predstavnika Rusije u SRHC i to je bio prvi dolazak Amerikanaca u ovaj humanitarni centar, osnovan 25. aprila 2012. godine. Predstavnici ruske strane u SRHC poziv su uputili i američkom ambasadoru Kajlu Skotu, ali on nije bio u delegaciji.\n11.07.2017 u 22:22\nObeležen Dan državnosti Crne Gore\nAmbasada Crne Gore u Srbiji priredila je prijem povodom 13. jula, Dana državnosti te zemlje, a crnogorski ambasador Branislav Mićunović poručio je da su odnosi dve zemlje danas bez otvorenih pitanja, najbolji u savremenoj istoriji naših naroda. Ti odnosi, dodao je, rezultat su obostranih napora da odbacimo predrasude i zamenimo ih uvažavanjem i zajedničkom iskrenom željom za prosperitet naših zemalja, prenosi Tanjug. Kako je rekao, danas bi se jasno dalo uočiti, više nego ikada pre, bilo kakav i bilo čiji gest koji bi bio uperen protiv ovakvih naših odnosa koje sa ponosom ostavljamo novim generacijama.„I zato prijateljskoj Srbiji i svim njenim građanima upućujem najbolje želje za svaki prosperitet, a predsedniku države Aleksandru Vučiću, premijerki Ani Brnabić i Vladi Srbije želim\n11.07.2017 u 12:25\nOptužnica protiv policajaca zbog paljenje ambasade SAD 2008.\nViše javno tužilaštvo u Beogradu podiglo je optužnicu protiv pet policijskih službenika zbog propusta u obezbeđenju tokom i posle mitinga „Kosovo je Srbija” 2008. godine kada je zapaljena ambasada SAD u Beogradu, rečeno je Tanjugu u tom tužilaštvu. Oni se optužnicom terete za krivična dela teško delo protiv opšte sigurnosti i zloupotreba službenog položaja. Optužnica je prosleđena sudu 8. maja i u toku je njeno preispitivanje, precizirala je za Tanjug portparol suda Bojana Stanković. Ni u sudu ni u tužilaštvu nisu mogli da kažu imena optuženih jer ona još nije potvrđena. Ukoliko Viši sud potvrdi optužnicu, odbrana će imati pravo da uloži žalbu na to rešenje Apelacionom sudu u Beogradu. Istraga o policijskim propustima tokom i nakon obezbeđivanja mitinga „Kosovo je Srbija”\n26.02.2020 u 15:06\nOsumnjičeni da su falsifikovanjem dokumenata prodali tuđi stan za 112.500 evra\n26.02.2020 u 15:05\n26.02.2020 u 14:56\nNe treba se rukovoditi panikom već zdravim razumom\n26.02.2020 u 14:54\nNa vratima stana bivše devojke izbo njenog momka\n26.02.2020 u 14:53\nReal pamti poruku Sitija od pre 12 godina


Političari cijeli mandat u sukobu interesa\n17. dec 2018 942\nIako su brojni funkcioneri, poslanici, odbornici i delegati u RS u očiglednom sukobu interesa, zbog nedorečenih propisa i nepostojanja jasnih procedura i dugotrajnih sudskih postupaka, oni provedu cijeli mandat na funkcijama prije donošenja rješenja o oduzimanju mandata.\nRadovan Vuković, predsjednik Komisije za izbor i imenovanje u Narodnoj skupštini RS, kaže da na stotine, pa čak i na hiljade funkcionera na različitim položajima cijeli mandat provedu u sukobu interesa.\n"U NS RS imate narodne poslanike koji pored poslaničkog posla obavljaju još tri do četiri dodatna posla. Smatram da narodni poslanik ne bi smio da obavlja bilo kakvu drugu djelatnost osim poslaničke. Ako mu nije dovoljna plata u NS RS, onda neka vrati mandat pa neka radi poslove od kojih misli da može bolje zarađivati. Mnogo kolega je u sukobu interesa, a zakon je loš i zato ga treba mijenjati", kaže Vuković.\nOn kaže da je, kad je dobio mandat poslanika, prekinuo raditi kao direktor jedne osiguravajuće kuće.\n"Nikad nisam primio ni marke mimo onog što dobijem kao narodni poslanik. Mislim da je krajnje vrijeme da se nešto uradi i da se praksa da su ljudi u očiglednom sukobu interesa prekine", navodi on.\nObrenka Slijepčević, predsjednica Komisije za sprečavanje sukoba interesa u organima RS, kaže da uporno pokušava skrenuti pažnju na problem sukoba interesa u organima RS zbog neusklađenosti zakonskih propisa.\nIlustracije radi, procedura se odvija na način da Komisija utvrdi sukob interesa u skladu sa Zakonom o sprečavanju sukoba interesa u organima RS. Nakon toga stranka podnosi žalbu Drugostepenoj komisiji koja obično potvrdi rješenje Komisije, nakon čega Komisija podnosi zahtjev Centralnoj izbornoj komisiji BiH da se toj osobi oduzme mandat i zabrani kandidovanje u naredne četiri godine. I tu nastane problem, zato što se osoba u sukobu interesa žali nadležnom okružnom sudu koji postupak vodi i po nekoliko godina. Komisija podnese žalbu i traži da se njeno rješenje ispoštuje, ali CIK ne oduzima mandat jer čeka sudsko rješenje, pa lice u sukobu interesa provede cijeli mandat.\nSlijepčevićeva tvrdi da je nekoliko puta slala urgencije da se ti postupci rješavaju, ali od nadležnih sudova ne stižu nikakvi odgovori.\n"Očigledno je potreban nekakav politički dogovor kako će se taj problem riješiti da se konačno ujednače i harmoniziju ta pravila", kaže ona.\nOvim problemom će se danas baviti i NS RS, s obzirom na to da je njen predsjednik Nedeljko Čubrilović zakazao sastanak sa predstavnicima CIK-a, na kojem će se, između ostalog, razgovarati i o sukobu interesa.\nMaksida Pirić, portparol CIK-a, potvrdila je da će danas biti sastanak sa nekoliko tema, od kojih će se jedna odnositi i na problem sukoba interesa.\nOna kaže da postoji jedna neusklađenost između zakona na koji se oni pozivaju sa Izbornim zakonom BiH.\n"I tamo gdje je Republička komisija utvrdila da postoji sukob interesa takvo rješenje nije potpuno i dovoljno da bi CIK utvrdila prestanak mandata. Ja pretpostavljam da će na sastanku biti nekih sugestija koje će ići u smjeru dopuna zakona kako bi se taj problem konačno prevazišao", kaže Pirićeva.\nSlijepčevićeva, pak, kaže da njoj nije potpuno jasno na osnovu čega CIK ne oduzima mandate licima za koje Komisija nedvosmisleno utvrdi da su u sukobu interesa, ali se nada da će na današnjem sastanku na to pitanje konačno biti stavljena tačka.\nIrena Hadžiabdić, predsjednica CIK-a, takođe je juče potvrdila da će jedna od tema sastanka u Banjaluci biti pitanje sukoba interesa.\n"Ima određenih problematičnih aspekata u entitetskom Zakonu o sukobu interesa, odnosno Izbornom zakonu i potrebno je sagledati svu tu problematiku", navela je Hadžiabdićeva.


Izmena saobraćaja zbog rekonstrukciji vrelovoda u bloku ulica Ž.Vasiljevića, S.Milovanova i Šumadijske. – RTV Panonija\nHomeServisne informacijeIzmena saobraćaja zbog rekonstrukciji vrelovoda u bloku ulica Ž.Vasiljevića, S.Milovanova i Šumadijske.\nIzmena saobraćaja zbog rekonstrukciji vrelovoda u bloku ulica Ž.Vasiljevića, S.Milovanova i Šumadijske.\n01/06/2018 Redakcija RTV Panonija Servisne informacije 0\nJavno komunalno preduzeće „Novosadska toplana“ Novi Sad u ponedeljak, 4. juna 2018. godine, počinje sa radovima na rekonstrukciji vrelovoda sa priključcima u bloku ulica Žarka Vasiljevića, Stevana Milovanova i Šumadijske.\nZbog pomenutih radova, prema Rešenju Gradske uprave za saobraćaj i puteve, određuje se privremena zabrana saobraćaja u delu Trga republike od Ulice Žarka Vasiljevića do Šumadisjke i u delu ulice Žarka Vasiljevića od Trga republike do Ulice Stevana Milovanova. Ulica Miloša Bajića postaje «slepa» iz pravca Beogradskog keja, određuje se obavezan smer «desno» u Ulici Žarka Vasiljevića u raskrsnici sa Ulicom Miloša Bajića. Određuje se obavezan smer «levo i desno» u Daničićevoj ulici u raskrsnici sa Šumadijskom ulicom i određuje se obavezan smer «pravo i levo» sa parkirališta na Trgu republike.\nPrivremena izmena režima saobraćaja će trajati do 22. avgusta 2018. godine.\nMolimo građane da imaju strpljenja i razumevanja za pomenute radove.\nTuristi vole Novi Sad\nSvečano otvoren hotel „Šeraton “ u Novom Sadu


Sastanak sa dеlеgacijom Odbora za еvropskе poslovе Sеnata Rеpublikе Francuskе | Predsednik Republike Srbije\nSastanak sa dеlеgacijom Odbora za еvropskе poslovе Sеnata Rеpublikе Francuskе\nPrеdsеdnik Rеpublikе Srbijе Alеksandar Vučić sastao sе danas sa dеlеgacijom Odbora za еvropskе poslovе Sеnata Rеpublikе Francuskе sa kojima jе razgovarao o bilatеralnim odnosima, situaciji u rеgionu i еvropskom putu Srbijе.\nPrеdsеdnik Vučić jе obavеstio članovе Sеnata o еkonomskim rеformama u Srbiji, kao i žеlji da jačamo pravnu državu kroz rеformе pravnog sistеma. On jе istakao da jе Srbija sprеmna da prihvati prеporukе Vеnеcijanskе komisijе i primеni dobra iskustva u cilju unaprеđеnja vladavinе prava.\n“Srbija jе izuzеtno posvеćеna rеformama državе kako bi u budućnosti postala ravnopravan partnеr, a punopravno članstvo u Evropskoj uniji jеstе cilj Srbijе”, istakao jе prеdsеdnik Vučić.\n„Svеsni smo značajnе ulogе koju Srbija ima na Balkanu“, rеkao jе prеdsеdnik Odbora Žan Bizе i dodao da Francuska razumе tеžinu položaja u kojеm sе Srbija nalazi. On jе pozdravio svе vеći intеrеs francuskih kompanija da ulažu u Srbiji.\nDеlеgacija francuskog Sеnata ćе po povratku u Pariz sastaviti izvеštaj, koji ćе uputiti prеdsеdniku Evropskе komisijе Žan-Klodu Junkеru i prеdsеdniku Evropskog parlamеnta Antoniju Tajaniju, u kojеm ćе iznеti svoja zapažanja o naprеtku Srbijе na еvropskom putu.


Osumnjičena za krađu laptopa Nensi Pelosi se predala – The Balkantimes Press\n19/01/2021 19/01/2021 Balkantimes.Press\t301 Viewskongres, Krađa, lap top, Nancy Pelosi\nVAŠINGTON – Žena stara 22 godine, osumnjičena da je ukrala laptop iz kancelarije predsedavajuće Kogresa Nensi Pelosi tokom nereda u Kongresu 6. januara, predala se u ponedjeljak u Pensilvaniji, ali laptop još nije pronađen, saopštila je danas policija.\nZa Rajli Džun Vilijams je FBI pokrenuo potragu nakon što je u nedjelju izdata potjernica i nakon što ju je prijavio bivši momak, i na osnovu video snimka na kome se navodno vidi ona kako uzima laptop ili hard disk iz kancelarije Pelosi, prenosi Foks news.\nDojavljivač je javio policiji da Vilijamsova navodno namjerava da kompjuter preda prijatelju u Rusiji, koji bi ga zatim prodao ruskoj spoljnoj obavještajnoj službi, ali da je to propalo zbog čega Vilijams i dalje ima kompjuter ili ga je uništila.\nNa video snimku vidi se kako žena poziva demonstrante da se popnu stepenicama i rukom im pokazuje gdje da idu, dok se na drugom video snimku vidi majka od Vilijams kako govori da je njena ćerka odjednom počela da se zanima za politiku predsjednika Donalda Trampa i desničarske stavove.\nU međuvremenu Vilijamsova je navodno promijenila broj telefona i izbrisala svoje naloge sa društvenih mreža Tviter, Fejsbuk, Redit, Telegram, Parler i Instagram.\nOna se sada suočava da je svjesno ušla ili boravila u zgradi sa ograničenim pristupom i bez zakonskog ovlašćenja, kao i za nasilan ulazak i neprimjereno ponašanje na teritoriji Kapitol hila, gdje se nalazi Kongres.


Dubrovnik – Beograd – Aviokarta.EU\nAvio karte Dubrovnik – Beograd\nAvio karta Dablin Beograd\nNaš sistem prikazaće najniže cene avio karte Dablin Beograd na osnovu traženih parametara. Promenom datuma vrlo verovatno će doći i do promene cene.\nUkoliko Vam vreme putovanja odgovara, predlažemo Vam da odmah besplatno rezervišete najpovoljniju opciju avio karte Dablin Beograd.\nBesplatna rezervacija avio karte Dablin Beograd?\nAvio karte za Let Dablin Beograd možete besplatno rezervisati na 3 načina:\nKako mogu da platim avio karte za let Dablin Beograd?\nKoliko košta avio karta Dablin Beograd?\nAvio karta za let Dablin Beograd nema fiksnu cenu. Cena avio karte može da varira od perioda kada se putuje kao i perioda kada se kupuje.\nKako da kupim jeftinu avio kartu Dablin Beograd?\nDa bi ste kupili jeftine avio karte Dablin Beograd potrebno je da obratite pažnju na sledeće stvari:\nCena avio karte Dablin Beograd\nCena avio karte Dablin Beograd je promenljiva kao što smo gore naveli.\nRezerviši besplatno Dablin Beograd\nPregled cene avio karte za direktan let Dablin Beograd\nTrenutno nema direktnih letova Dablin Beograd. Pogledajte ponude za letove sa jednim ili dva presedanja.\nPregled cene avio karte za let Dablin Beograd sa jednim presedanjem\nTrenutno nema direktan let Dablin Beograd. Pogledajte ponude za letove sa jednim ili dva presedanja.\nPregled cene avio karte za let Dablin Beograd sa dva presedanja\nAvio karta za let Dablin Beograd\nŠta je sve uključeno u cenu avio karte Dablin Beograd ?\nPrikazana cena avio karte za let Dablin Beograd sadrži sve takse i ona je konačna. Cena koju vidite je cena koju plaćate nakon izvršene rezervacije.\nU cenu koju vidite je uključen i ručni prtljag od 8kg i to važi za bilo koji let Dablin Beograd.\nDa li mogu avio kartu Dablin Beograd da platim platnom karticom ?\nProveri cenu za let Dablin Beograd\nLet Dablin Beograd informacije\nKoliko traje let Dablin Beograd?\nTrenutno nema direktan let Dablin Beograd.\nLet Dablin Beograd sa jednim presedanjem\nTrenutno nema direktnih letova Dablin Beograd\nKoje avio kompanije imaju letove Dablin Beograd sa presedanjem?\nLet Dablin Beograd sa presedanjem imaju sledeće kompanije:\nProveri cenu avio karte Dablin Beograd\nKoji je polazni aerodrom za let Dablin Beograd?\nPolazni aerdrom za let Dablin Beograd je Dublin International - DUB, Dablin, Irska.\nKoji je dolazni aerodrom za let Dablin Beograd?\nDolazni aerodrom za let Dablin Beograd je Nikola Tesla - BEG, Beograd, Srbija.


PRETPOSLEDNJI TCR VIKEND Borković: U svakoj krivini blokira mi se točak\nFoto: PR tim Dušan Borković / Promo\nNaš automobilista Dušan Borković sa 14. mesta krenuće sa takmičenjem u pretposlednjem, devetom vikend TCR Svetskog šampionata na stazi u kineskom Žeđijangu.\nVozač Alfa Romeo Đulijete TCR sa brojem 62 NIS Petol tima imao je 15. vreme u subotnjim kvalifikacijama, ali startovaće sa jednog mesta iznad s obzirom na to da je drugoplasirani u generalnom plasmanu, Atila Taši, menjao motor i krenuće sa začelja.\nIpak, po plasmanu Pančevac je 12. jer se vozači Hjundaija ne boduju, pa je na samo dva mesta od novih bodova u šampoionatu.\n"Nisam zadovoljan rezultatom, ali se suočavam sa velikim problemima na stazi. U svakoj krivini blokira mi točak što me znatno usporava i otežava kontrolu automobila. S balastom od 10 kilograma izgubio sam dragoceno vreme što me je i onemogućilo da uđem u prvih 10 i startujem na drugoj trci sa čelne pozicije. Nadam se da ću ostvariti bolji rezultat na trkama, imam obavezu da dam svoj maksimum zbog navijača, prijatelja i sponzora koji su uz mene tokom čitave sezone", rekao je Borković.\nPrva trka vozi se u nedelju od 8:30 po srednjeeevropskom vremenu, a druga od 10:05.\nBorković trenutno zauzima šesto mesto u generalnom plasmanu sa 108 bodova.\nBORKOVIĆ BESAN "Ne želim ništa da pričam jer se plašim šta ću reći, neki vozači nam UGROŽAVAJU ŽIVOT"\nFerari nije nimalo dangubio, već je uspeo da ugasi gorući problem.\nFormula 1 i Mađari produžili su važeći ugovor na još godinu dana, koji je isticao 2026. „Hungaroring” će biti domaćin najbržeg cirkusa barem još sedam godina.\nAjrton Sena je bez sumnje jedan od najboljih vozača u istoriji. Njegova veština, harizma, hrabrost, ali i tragična smrt, svrstali su ga u neizbrisivu legendu.\nTAJNO LEČENJE Mihael Šumaher primljen u bolnicu u Parizu\nMihael Šumaher, bivši šampion Formule jedan, primljen je u bolnicu u Parizu na tajno lečenje, javio je francuski list „Parizjen”.


Nemanja Ćirić, GP „Građevinar“: Zadovoljni partneri su ključ uspeha\nNemanja Ćirić, menadžer za poslovni razvoj, GP „Građevinar“\nZadovoljni partneri su ključ uspeha\nKompanija Građevinar od samog osnivanja, duže od tri decenije, insistira na visokom kvalitetu svake faze projekta, poštovanju dogovora sa partnerima, stalnoj edukaciji zaposlenih i primeni najsavremenijih tehnologija. Sve to zajedno im je donelo zavidnu reputaciju\nZa izgradnju novih zgrada Nemačke Ambasade i Nemačke škole u Beogradu, i rekonstrukciji zgrade Goethe Instituta Građevinar je dobio brojne pohvale partnera iz Nemačke, što je dokaz da zadovoljavaju i najstrože evropske standarde kvaliteta\nPosle tri decenije „Građevinar“ je prepoznatljiv brend ne samo u Srbiji, već i u inostranstvu. Na čemu se zasniva i bazira vaš renome?\nSama činjenica da kompanija Građevinar postoji već više od tri decenije jeste jedan od dokaza da smo postali prepoznatljiv brend. Od samog osnivanja jedan od najbitnijih principa našeg poslovanja, koji je bio prisutan, jeste visok kvalitet uključen u svaki deo realizacije projekta. To je jedan od ključnih elemenata našeg brenda.\nPored toga, poštovanjem svih dogovora sa svim našim partnerima, kako domaćim, tako i inostranim, stekli smo veliko poverenje, koje, tokom prethodnih teških decenja nije bilo lako održati. Naravno, kako bi smo taj kvalitet mogli i dalje da pružamo, veliku pažnju, osim kvalitetu i poštovanju rokova, posvećujemo i stalnoj edukaciji naših saradnika kako bi smo mogli da pratimo i primenjujemo sve nove tehnologije. Sve to zajedno, nam pomaže da budemo jedna od ozbiljnijih građevinskih kompanija koja postoji na tržistu Republike Srbije, i samim tim prepoznatljiv brend.\nNaši investitori sa velikim zadovoljstvom nastavljaju saradnju sa nama i rado nas preporučuju svojim partnerima\nMoto vaše kompanije je: „Zadovoljni partneri su ključ našeg uspeha!“Da li su zadovoljni partneri i najbolja reklama, najbolja preporuka?\nMi mislimo da jeste. Kad kažemo „Partneri“, tu ne mislimo samo na naše investitore/klijente, nego i na naše dugogodišnje dobavljače, podizvođače i druge koji zajedno sa nama učestvuju u realizaciji svih projekata. Uz predanost, stručnost, posvećenost i ozbiljan rad, rezultati moraju biti pozitivni a, samim tim, naši investitori/klijenti, zadovoljni. Takva preporuka je za nas jako bitna, jer naši investitori sa velikim zadovoljstvom nastavljaju saradnju sa nama i rado nas preporučuju svojim partnerima, koji planiraju aktivnosti u Srbiji. Jednom rečju, dela su najbolja reklama i preporuka.\nDa li je to što ste bili angažovani na izgradnji novih zgrada Nemačke Ambasade i Nemačke Škole u Beogradu, i rekonstrukciji zgrade Goethe Instituta dokaz da zadovoljavate i najstrože evropske standarde kvaliteta?\nKonstantna edukacija i usavršavanje svih naših saradnika u Kompaniji omogućili su nam da kao generalni izvođač realizujemo i najzahtevnije projekte po pitanju visokih standarda u oblasti građevinarstva i da ih kvalitetno implementiramo u projekte koje ste naveli. Realizacija tih projekata je za nas bio jedan veliki i lep izazov, na kome smo pokazali da možemo da ispunimo i najstrože evropske standarde koji su predviđeni tim projektima, pogotovo kada se uzme u obzir specifičnost građevinske industrije, i naravno sve to uz poštovanje dogovorenih rokova. Samim tim nisu izostali ni zadovoljstvo, a ni pohvale naših partnera – Ministarstva spoljnih poslova Savezne Republike Nemačke, Ambasade Savezne Republike Nemačke u Beogradu, Saveznog ministastva građevine Nemačke, kao i Saveznog ministarstva kulture Nemačke.


Dodik: Obrazovanje na Ekonomskom fakultetu po najboljim standardima\nSrpski član Predsjedništva BiH Milorad Dodik izjavio je danas da je Ekonomski fakultet u Banjaluci mjesto gdje se ljudi mogu obrazovati po najboljim standardima i dosegnuti znanja koja mogu da budu konkurentna, ne samo u Republici Srpskoj nego i regionalno i globalno.\nČestitajući dekanu, nastavnom kadru i svim studentima 47 godina rada, Dodik je rekao da je prethodnih godina i decenija od formiranja ove visokoškolske ustanove bilo veoma teško podignuti i održati standard koji fakultet danas ima.\n,,Ekonomski fakultet je jedna od naših najvažnijih institucija u visokom obrazovanju. Mnogi svršeni studenti, doktorandi su danas važni ljudi u našim institucijama i društvu, a neki od njih su postali važni širom svijeta", rekao je Dodik novinarima prije svečane akademije povodom 47 godina rada fakulteta.\nDodik je ukazao na činjenicu da je vlast u kontinuitetu odgovarala na svaki zahtjev koji je dolazio sa Ekonomskog fakulteta, a koji se odnosio na uređenje objekta, kao i obezbjeđivanje logistike za uspješnu nastavu.\n,,U ovakvim institucijama važno je da one budu perjanice ekonomske misli u Republici Srpskoj. Ta društvena odgovornost fakulteta treba da bude još veća nego što smo je gledali do sada", naglasio je Dodik.\nPrema njegovim riječima, Republika Srpska mora otvoriti prostor da stručnjaci sa fakulteta budu involvirani u mnoge programe koji se realizuju u Republici Srpskoj, jer nema nijednog koji ne podrazumijeva ekonomsku analizu.\nDodik je napomenuo i da će fakultet uskoro obilježiti 50 godina postojanja, ističući da je malo institucija koje su preživjele teška vremena raspada bivše zemlje i očuvale dignitet.


Od sutra se otvaraju bazeni, nova mera Gradskog štaba za vanredne situacije – RADIO TELEVIZIJA BOR\nOd sutra se otvaraju bazeni, nova mera Gradskog štaba za vanredne situacije\nBOR-S obzirom na postojeću epidemiološku situaciju u Boru, koja je ocenjena kao nesigurna, na sednici Gradskog štaba za vanredne situacije donete su tri naredbe. Jedna od njih je ponovo otvaranje gradskih bazena od, ali na osnovu mera zaštite koje je propisao Institut Batut , a kojim je tačno definisano pod kojim uslovima se mogu koristiti javna kupališta i spa centri.\n„Utvrdili smo da je veći rizik korišćenje kupališta koja nisu uređena. Proteklih dana na Borskom jezeru je bilo svakog dana po pet hiljada kupača i u takvim okolnostima teško je primenjivati propisane mera. Na osnovu preporuke Instituta Batut od utorka otvaramo bazene“, dodao je Aleksandar Milikić,gradonačelnik Bora.\nTakođe se nalaže svim privrednim subjektima obavezno isticanje maksimalnog broja osoba koje mogu istovremeno biti prisutne u objektu. Jedna od naredbi,doneta na sednici Gradskog štaba za vanredne situacije je i produžetak radnog vremena ugostiteljskih objekata bez letnjih bašti do 21 sat.\nTags: bazeni, gradski štab za vanredne situaci, tri nove mere, ugostiteljski objekti\nPrevious U julu 14 požara na više lokacija u opštini Kladovo\nNext Drastična promena vremena tokom dana\n49 minuta ago Marija Dimitrijević\n42 minuta ago Ljiljana Đorđević\n47 minuta ago Goran Gramic\n50 minuta ago Goran Gramic


Jeftini letovi iz Španije do Ruande - Avio karte Španija Ruanda - eSky.rs\nAvio karte do Ruande\nAvio karte iz Španije do Ruande\nPretražite letove iz Španije do Ruande\nProverite najbolje prilike za letove iz Španije do Ruande\n✔ Postoje li posebne ponude za letove iz Španije do Ruande na eSky.rs?\n✔ Mogu li se pobrinuti za osiguranje prilikom rezervacije leta iz Španije do Ruande?\n✔ Ako rezervišem let iz Španije do Ruande, mogu li da rezervišem ujedno i smeštaj?\n✔ Koje avio-kompanije nude letove iz Španije do Ruande?\nBudite sigurni, da na eSky.rs ponuda letova iz Španije do Ruande uključuje ne samo niskotarifne avio-kompanije, već i one koje su specijalizovane za visoki standard.


Verstapen i Tompson-Hera osvajači nagrade Laureus\nBeta 24. aprila 2022. 21:40\nAktuelni šampion Formule 1 vozač Red Bula Maks Verstapen osvojio je večeras prestižnu nagradu Laureus za najboljeg sportistu za prošlu godinu, dok je u ženskoj konkurenciji pobedila atletičarka sa Jamajke Elejn Tompson-Hera.\nVerstapen je prošle godine prvi put u karijeri osvojio šampionsku titulu u Formuli 1. Ostvario je 10 pobeda, imao je 10 pol pozicija i 18 plasmana na pobedničko postolje.\n„Bio sam vrlo srećan, ali to je prozivod napornog rada i višegodišnjih priprema. Neverovatno sam ponosan. Od malena sam sanjao da osvojim šampionsku titulu. Ja sam prvi Holandjanin koji je osvojio šampionsku titulu, reakciju navijača i medija nikada neću zaboraviti. Mnogo mi znači što sam dobio ovu nagradu, to je jedna od najvećih na svetu i izuzetno sam srećan“, rekao je Verstapen.\nTompson-Hera je Olimpijskim igrama u Tokiju osvojila tri zlatne medalje, u trkama na 100 i 200 metara i u štafeti 4 x 100 metara i druga je najbrža sprinterka u istoriji.\nZa najbolju ekipu proglašena je muška fudbalska reprezentacija Italije, koja je prošlog leta osvojila Evropsko prvenstvo, a nagradu za najbolji proboj u prošloj godini dobila je britanska teniserka Ema Radukanu zbog osvajanja Ju Es opena.\nBritanka skejtborderka Skaj Braun osvojila je nagradu za najbolji povratak, posle povratka od povrede i osvajanja olimpijske bronze u Tokiju, dok je nagradu za životno delo dobio slavni kvoterbek Tom Brejdi.\nFudbaler Bajerna iz Minhena Robert Levandovski nagradjen je za izuzetno dostignuće, pošto je u 2021. godini postigao 43 gola i nagradu Fife za najboljeg fudbalera. Nagradu sportska ikona dobio je legendarni motociklista Valentino Rosi, sedmostruki Moto GP šampion, koji je prošle godine završio karijeru.\nNagradu Sport za dobru zajednicu dobila je Fondacija Real Madrid.


Ambasada SAD: Politika sankcija jasna i dosledna\nTanjug 29. aprila 2021. 10:38\nSARAJEVO – Ambasada SAD u Sarajevu saopštila je da je politika te zemlje u vezi sa sankcijama jasna i dosledna, kao i da će i dalje biti primenjivana kada se proceni da su sigurnost i stabilnost BiH direktno ugrožene, kada postoji značajan rizik u pogledu opstruisanja Dejtonskog mirovnog sporazuma, ili kada postoje očita i ozbiljna kršenja vladavine zakona.\nAmbasada je to saopštila za srajevski portal Klix pojašnjavajući rečenicu ambasadora Erika Nelsona, koji je na svom Blogu juče napisao da se „na stolu nalaze sankcije zbog destabilizovanja Dejtonskog mirovnog sporazuma i korupcije“.\nSankcije su, kažu, ozbiljne, ne uvode se olako, niti se olako povlače.\n„Ured za kontrolu imovine stranaca pri Ministarstvu finansija SAD-a (OFAC), u konsultaciji s drugim agencijama Vlade SAD koje imaju interes i poseduju informacije od ključne važnosti za taj proces, odlučuje kada se osobe dodaju na listu imena u sklopu Programa sankcija za Zapadni Balkan ili uklanjaju s nje“, navodi se u saopšenju.\nTakođe, kada državni sekretar pribavi verodostojne informacije o tome da je neki zvaničnik direktno ili indirektno uključen u značajne koruptivne aktivnosti ili grubo kršenje ljudskih prava, dužan je, ističu, da ga stavi na listu ili identificira tog zvaničnika i članove njegove uže porodice u skladu sa odeljkom 7031(c), javno ili privatno.\n„Uopšteno govoreći, kada je osoba stavljena na listu u skladu s odeljkom 7031 (c), ta osoba neće dobiti vizu za putovanje u Sjedinjene Američke Države“, navodi se u odgovoru za portal.